1 Samwiri 1-10\nAmaka ga Erukaana\n7 Awo musajja we bwe yakolanga bw'atyo buli mwaka, ye bwe yalinnyanga okugenda mu nnyumba ya Mukama, n'amusunguwaza bw'atyo; kyeyava akaaba amaziga n'agaana okulya\n12 Awo olwatuuka, bwe yeeyongera okusaba mu maaso ga Mukama; Eri ne yekkaanya akamwa ke.\n13 teryawulikika. Eri kyeyava alowooza nti atamidde.\n16 Toyita muzaana wo muwala wa Beriali: kubanga mu kwemulugunya kwange okusukkiridde ne mu kunyiiga kwange mwe nnyinye okwogera okutuusa kaakano.\n1 Kaana n'asaba n'ayogera nti Omutima gwange gulaguliza Mukama, Ejjembe lyange ligulumizibwa mu Mukama: Akamwa kange kagaziye ku balabe bange; Kubanga nsanyukita obulokozi bwo.\n2 Tewali mutukuvu nga Mukama; Kubanga tewali mulala wabula ggwe: So tewali lwazi oluliŋŋanga Katonda waffe.\n3 Temwogeranga nate bya kyejo kingi ekyenkanidde awo; Eby'amalala tebivanga mu kamwa kammwe: Kubanga Mukama Katonda wa kumanya, N'oyo ye apima ebikolwa.\n4 Emitego egy'abazira gimenyese. N'abo abeesittalanga beesibye amaanyi.\n5 Abakkutanga bapakasizza olw'emmere; N'abo abaalumwanga enjala bakomye weewaawo, omugumba azadde musanvu; N'oyo alina abaana abangi ayongobera.\n6 Mukama atta n'alamya: Aserengesa mu magombe n'alinnyisa okuvaayo.\n7 Mukama ayavuwaza era agaggawaza: Assa wansi, era ye agulumiza.\n8 Ayimusa abaavu okubaggya mu nfuufu, Asitula abeetaaga okubaggya mu lubungo, Okubatuuza awamu n'abalangira, Basikire entebe ey'ekitiibwa: Kubanga empagi z'ensi za Mukama, Era yateeka ebintu byonna okwo.\n9 Alikuuma ebigere by'abatukuvu be, Naye ababi balisirisibwa mu kizikiza Kubanga tewaliba muntu alisinga olw'amaanyi.\n10 Abawakana ne Mukama balimenyekamenyeka; Alibwatuka ku bo ng'ayima mu ggulu: Mukama alisala omusango gw'enkomerero z'ensi; Era alimuwa kabaka we amaanyi, N'agulumiza ejjembe ly'oyo gwe yafukako amafuta.\n11 Awo Erukaana n'agenda e Lama mu nnyumba ye. Omwana n'aweereza Mukama mu maaso ga Eri kabona.\n12 Awo batabani ba Eri baali baana ba Beriali; tebaamanya Mukama.\n13 N'empisa bakabona gye baayisanga eri abantu yali bw'eti; omuntu yenna bwe yawangayo ssaddaaka, omud du wa kabona n'ajja, nga bakyafumba etmyama, ng'alina ekkato ery'amannyo asatu mu ngalo ze;\n14 n'akisoya mu nsaka oba bbinika oba ntamu oba sufuliya; byonna ekkato bye lyaleetanga kabona n'abitwalanga n'eryo. Bwe batyo bwe baakoleranga mu Siiro Abaisiraeri bonna abajjangayo.\n15 Weewaawo, nga tebannaba kwokya masavu, omuddu wa kabona n'ajjanga, n'agamba omusajja eyali awaayo ssaddaaka nti Mpa ennyama okwokera kabona; kubanga tayagala omuwe ennyama enfumbe wabula embisi.\n16 N'omusajja bwe yamugambanga nti Tebaaleme kwokya masavu mangu ago, n'olyoka otwala ng'emmeeme yo bw'eyagala; awo n'ayogeranga nti Nedda, naye onoogimpa kaakano: era bw'onoogaana, n'agitwala lwa maanyi.\n17 Ekibi eky'abalenzi abo ne kiba kinene nnyo mu maaso ga Mukaiaa: kubanga abaatu ne batamwa ekiweebwayo eri Mukama.\nSamwiri aweereza nga muto\n18 Naye Samwiri n'aweererezanga mu maaso ga Mukama, nga mwana muto nga yeesibye ekkanzu eya bafuta.\n19 Era nnyina n'amutungiranga akanagiro n'akamuleeteranga buli mwaka, bwe yalinnyanga awamu ne bba okuwaayo ssaddaaka eya buli mwaka.\n20 Eri n'amusabira omukisa Erukaana ne mukazi we, n'ayogera nti Mukama akuwe ezzadde mu mukazi ono olw'ekyo kye yayazika Mukama. Ne baddayo ewaabwe eka.\n21 Awo Mukama n'ajjira Kaana n'aba olubuto n'azaala abaana ab'obulenzi basatu n'ab'obuwala babiri. Omwana Samwiri n'akulira mu maaso ga Mukama.\nNnabbi alangirira obubi ku nnyumba ya Eri\n22 Awo Eri yali akaddiye nnyo; n'awulira byonna batabani be bye baakolanga Abaisiraeri bonna era bwe baasulanga n'abakazi abaaweererezanga ku mulyango gw'eweema ey'okusisinkanirangamu.\n23 N'abagamba nti Kiki ekibakoza ebifaanana bwe bityo? kubanga abantu bano bonna bambuulira ebikolwa byammwe ebibi.\n24 Nedda, baana bange; kubanga bye mpulira si birungi n'akatono: mwonoonyesa eggwanga lya Mukama.\n25 Omuntu bw'asobya ku munne, Katonda alimusalira omusango: naye omuntu bw'asobya ku Mukama, alimwegayiririra ani? Naye ne batawulira ddoboozi lya kitaabwe, kubanga Mukama yali ayagala okubatta.\n26 Omwana Samwiri ne yeeyongera okukula, n'aba muganzi wa Katonda era n'abantu.\n27 Awo ne wajja omusajja wa Katonda eri Eri, n'amugamba nti Bw'atyo bw'ayogera Mukama nti Neebikkulira ekika kya kitaawo, bwe baali mu Misiri nga basibiddwa mu nnyumba ya Falaawo?\n28 Era namuggya mu bika byonna ebya Isiraeri ne mmulonda okuba kabona wange, n'okulinnyanga ku kyoto kyange, okwotezanga obubaane, okwambalanga ekkanzu mu maaso gange? ne mpa ekika kya kitaawo ebiweebwayo byonna eby'abaana ba Isiraeri ebikolebwa n'omuliro?\n29 Lwaki mmwe okusambira ssaddaaka yange n'ekiweebwayo gye ndi, bye nnalagira mu nnyumba yange, n'ossaamu ekitiibwa batabani bo okukira nze, mmwe okwesavuwaza n'ebisinga obulungi mu ebyo byonna Isiraeri abantu bange bye bawaayo?\n30 Mukama, Katonda wa Isiraeri, kyava ayogera nti Okwogera nayogera ng'ekika kyo n'ekika kya kitaawo kinaatambuliranga mu maaso gange ennaku zonna: naye kaakano Mukama ayogera nti Kiddire eri; kuhanga abo abanzisaamu ekitiibwa bennassangamu ekitiibwa, n'abo abannyooma tebaabayitengamu ka buntu.\n31 Laba, ennaku zijja, lwe ndisalako omukono gwo n'omukono gw'ennyumba ya kitaawo, waleme okuba omukadde mu nnyumba yo.\n32 Era olitunuulira ennyumba yange ng'ebonyaabonyezebwa mu birungi byonna Katonda by'aliwa Isiraeri: so tewaabenga mukadde mu nnyumba yo ennaku zonna.\n33 N'omusajja wo gwe ssiizikirizenga okumuggya ku kyoto kyange anaabanga wa kumalawo amaaso go n'okunakuwaza omwoyo gwo: n'ezzadde lyonna ery'ennyumba yo banaafanga nga kyebajje bavubuke.\n34 Era kano ke kaliba akabonero gy'oli akalituuka ku batabani bo bombi, Kofuni ne Finekaasi; bombi balifa ku lunaku lumu.\n35 Nange ndyeyimusiza kabona omwesigwa anaakolanga ng'ebyo bwe biri ebiri mu mutima gwange ne mu mmeeme yange: era ndimuzimbira ennyumba eyenkalakkalira; era anaatambuliranga ennaku zonna mu maaso g'oyo gwe ndifukako amafuta.\n36 Awo olulituuka, buli alisigala mu nnyumba yo alijja n’amuvuunamira olw'ekitundu ky'effeeza n'omugaati gumu, n'ayogera nti Mpa obumu ku bwami bwa bakabona, nkwegayiridde, ndyoke ndye ku kamere.\nOkulagirira kwa Samwiri okwasooka\n1 Awo omwana Samwiri n'aweererezanga Mukama mu maaso ga Eri. N'ekigambo kya Mukama kyali kya muwendo mungi mu nnaku ezo; tewaabaagawo kwolesebwa kwa lwatu.\n2 Awo olwatuuka mu biro ebyo, Eri ng'agalamidde mu kifo kye, (n’amaaso ge gaali gatanudde okuyimbaala n'atayinza kulaba,)\n3 n'ettabaaza ya Katonda nga tennazikira, ne Samwiri ng'agalamidde okwebaka mu yeekaalu ya Mukama omwali ssanduuko ya Katonda;\n4 awo Mukama n'ayita Samwiri: n'ayogera nti Nze nzuuno.\n5 N'addukana mbiro n'ajja eri Eri n'ayogera nti Nze nzuuno; kubanga ompise. N'ayogera nti Sikuyise; galamira nate. N'agenda, n'agalamira.\n6 Mukama n'amuyita nate olw'okubiri nti Samwiri. Samwiri n’agolokoka n'agenda eri Eri n'ayogera nti Nze nzuuno; kubanga ompise. N'addamu nti Sikuyise, mwana wange; galamira nate.\n7 Era Samwiri yali tannamanya Mukama, so n'ekigambo kya Mukama kyali tekinnamubikkulirwa.\n8 Mukama n'ayita Samwiri nate omulundi ogw'okusatu. N'agolokoka n'agenda eri Eri n'ayogera nti Nze nzuuno; kubanga ompise. Awo Eri n'ategeera nga Mukama ye ayise omwana.\n9 Eri kyeyava agamba Samwiri nti Genda ogalamire: awo olunaatuuka, bw'anaaba ng'akuyise, n'oyogera nti Yogera, Mukama wange; kubanga omuddu wo awulira. Awo Samwiri n’agenda n'agalamira mu kifo kye.\n10 Mukama n'ajja n'ayimirira n'ayita ng'olulala nti Samwiri, Samwiri. Awo Samwiri n'ayogera nti Yogera; kubanga omuddu wo awulira.\n11 Mukama n'agamba Samwiri nti Laba, ndikola ekigambo mu Isiraeri ekiryamiriza amatu gombi aga buli muntu alikiwulira.\n12 Ku lunaku olwo adituukiriza ku Eri byonna bye anaakayogera ku nnyumba ye, okuva ku lubereberye okutuusa ku nkomeraro.\n13 Kubanga namugamba nga ndisalira ennyumba ye omusango ogw'ennaku zonna, olw'obutali butuukirivu bwe yamanya, kubanga batabani be beereetako ekikolimo, ye n'atabaziyiza.\n14 Kyenvudde ndayirira ennyumba ya Eri ng'obutali butuukirivu obw'ennyumba ya Eri tebugenda kulongoosebwa na ssaddaaka newakubadde ebiweebwayo enaaku zonna.\n15 Samwiri n'agalamira n'akeesa obudde, n'alyoka aggulawo enzigi z'ennyumba ya Mukama. Samwiri n'atya okubuulira Eri bye yayolesebwa.\n16 Awo Eri n'ayita Samwiri n'ayogera nti Samwiri, mwana wange. N'ayogera nti Nze nzuuno.\n17 N'ayogera nti Kigambo ki Mukama ky'akugambye? nkwegayiridde, tokinlasa: Katonda akukole bw'atyo n'okukirawo, bw'ononkisa ekigambo kyonna ku ebyo byonna by'akugambye.\n18 Awo Samwiri n'amubuulira buli kigambo n'atamukisa kigambo kyonna. N'ayogera nti Ye Mukama: akole nga bw'asiima.\n19 Samwiri n'akula, Mukama n'aba naye, n'ataganya bigambo bye kugwa wansi na kimu.\n20 Abaisiraeri bonna okuva eri Ddaani okutuuka e Beeruseba ne bamanya nga Samwiri ateekeddwawo okuba nnabbi wa Mukama.\n21 Mukama n'alabikira nate mu Siiro: kubanga Mukama yeebikkulira Samwiri mu Siiro n'ekigambo kya Mukama.\nEssanduuko ya Mukama enyagibwa\n1 Ekigambo kya Samwiri ne kijjira Israeri yenna. Awo Abaisiraeri ne batabaala okulwana n'Abafirisuuti ne basiisira ku bbali lya Ebenezeri: AbaSrisuuti ne basiisira mu Afeki.\n2 Abafirisuuti ne basimba ennyiriri okulwana n'Abaisiraeri: awo bwe baatuukaganako, Isiraeri n'akubibwa mu maaso g'Abafirisuuti: ne battira awo ku ggye lyabwe abasajja ng'enkumi nnya\n3 Awo abantu bwe baatuuka mu lusiisira, abakadde ba Isiraeri ne boogera nti Mukama atukubidde ki leero mu maaso g'Abafirisuuti? Tukime essanduuko ey'endagaano ya Mukama nga tugiggya mu Siiro tugireete we tuli, etuuke mu ffe etulokole mu mukono gw'abalabe baffe.\n4 Awo abantu ne batuma e Siiro, ne baggyayo essanduuko ey'endagaano ya Mukama ow'eggye, atuula ku bakerubi: ne batabani ba Eri bombi Kofuni ne Finekaasi baali eyo awali essanduuko ey'endagaano ya Katonda.\n5 Awo essanduuko ey'endagaano ya Mukama bwe yatuuka mu lusiisira, Abaisiraeri bonna ne boogerera waggulu n'eddoboozi ddene n'okuwuuma ensi n’ewuumira ddala.\n6 Awo Abafirisuuti bwe baawulira eddoboozi ery'okwogerera waggulu, ne boogera nti Eddoboozi eryo lye boogerera waggulu ennyo mu lusiisira lw'Abaebbulaniya amakulu gaalyo ki? Ne bategeera ng'essanduuko ya Mukama etuuse mu lusiisira.\n7 Awo Abafirisuuti ne batya kubanga baayogera nti Katonda atuuse mu lusiisira. Ne boogera nti Zitusanze! kubanga obw'edda tewabangawo kigambo ekifaanana bwe kityo.\n8 Zitusanze! ani alitulokola mu mukono gwa bakatonda abo ab'amaanyi? Be bakatonda abo abaabonyezabonyeza Abamisiri mu ddungu n'ebibonoobono ebitali bimu.\n9 Muddeemu amaanyi, mwerage obusajja, mmwe Abafirisuuti, muleme okuba abaddu b'Abaebbulaniya, nga bo bwe baabanga abammwe: mwerage obusajja, mulwane.\n10 Awo Abafirisuuti ne balwana, Isiraeri n'akubibwa, ne baddukira buli muntu mu weema ye: ne waba olutta lunene nnyo; kubanga ku Baisiraeri ne kugwa abasajja abatambula n'ebigere obukumi busatu.\n11 Ssanduuko ya Mukama n’enyagibwa; batabani ba Eri bombi Kofuni ne Finekaasi ne battibwa.\n12 Omusajja wa Benyamini n’ava mu ggye n'adduka n'atuuka e Siiro ku lunaku olwo, engoye ze nga ziyulise n'ettaka nga liri ku mutwe gwe.\n13 Awo bwe yajja, laba, Eri ng'atudde ku ntebe ye ku mabbali g'ekkubo ng'atunuulira: kubanga omutima gwe gwali gukankanira sanduuko ya Katonda. Awo omusajja bwe yatuuka mu kibuga n'akibuulira, ekibuga kyonna ne kyogerera waggulu.\n14 Awo Eri bwe yawulira eddoboozi ery'okwogerera waggulu, n'ayogera nti Eddoboozi ery'oluyoogaano luno amakulu gaalyo ki? Omusajja n'ayanguwa n'ajja n'abuulira Eri.\n15 Era Eri yali nga yaakamaze emyaka kyenda mu munaana; n'amaaso ge gaali gayimbadde n'atayinza kulaba.\n16 Omusajja n'agamba Eri nti Nze nzuuyo eyavudde mu ggye, ne nziruka leero okuva mu ggye. N'ayogera nti Byali bitya, mwana wange?\n17 Awo oyo eyaleeta ebigambo n'addamu n'ayogera nti Abaisiraeri badduse mu maaso g'Abafirisuuti, era wabaddewo olutta olunene mu bantu, era ne batabani bo bombi Kofuni ne Finekaasi bafudde, ne ssanduuko ya Katonda enyagiddwa.\n18 Awo olwatuuka bwe yayogera ku ssanduuko ya Katonda, n'agwa bugazi okuva ku ntebe ye ku mabbali g'omulyango, obulago bwe ne bukutukako n'afa: kubanga yali mukadde n'obuzito muzito. Era yali alamulidde Isiraeri emyaka ana.\n19 Awo muka mwana we, mukazi wa Finekaasi, yali lubuto ng'alitera okuzaala: awo bwe yawulira ebigambo nga ssanduuko ya Katonda enyagiddwa, era nga ssezaala we ne bba bafudde, n'akutama n'azaala: kubanga obulumi bwe bwamutuukako.\n20 Awo ng'anaatera okufa abakazi abaayimirira wali ne bamugamba nti Totya; kubanga ozadde omwana wa bulenzi. Naye n'ataddamu so teyassaayo mwoyo.\n21 N'atuuma omwana Ikabodi ng'ayogera nti Ekitiibwa kivudde ku Isiraeri: kubanga ssanduuko ya Katonda enyagiddwa, ne kulwa ssezaala we ne bba\n22 N'ayogera nti Ekitiibwa kivudde ku Isiraeri; kubanga ssanduuko ya Katonda enyagiddwa.\nAbafirisuuti n'essanduuko ya Mukama\n1 Awo Ababrisuuti baali banyaze essanduuko ya Katonda, ne bagiggya Ebenezeri ne bagitwala e Asudodi.\n2 Abafirisuuti ne baddira essaaduuko ya Katonda ne bagireeta mu ssabo ya Dagoni ne bagiteeka ku mabbali ga Dagoni.\n3 Abasudodi bwe baagolokoka enkya mu makya, laba, Dagoni ng'agudde amaaso ge nga gali wansi mu maaso ga ssanduuko ya Mukama. Ne baddira Dagoni ne bamuzza nate mu kifo kye.\n4 Awo bwe baagolokoka olw'okubiri enkya mu makya, laba, Dagoni ng'agudde amaaso ge nga gali wansi mu maaso ga ssaaduuko ya Mukama; n'omutwe gwa Dagoni n'ebibatu byombi eby'emikono gye nga bitemeddwako nga bigalamidde mu mulyango; ekiwududu kya Dagoni kye kyamusiga lirawo kyokka.\n5 Bakabona ba Dagoni kyebaava balema okuiinnya ku mulyango gwa Dagoni mu Asudodi na buli kati, newakubadde omuntu yenna ayingira mu nnyumba ya Dagoni.\n6 Naye omukono gwa Mukama ne gubazitoowerera Abasudodi, n'abazikiriza, n'abalwaza ebizimba, Asudodi era n'ensalo zaakyo.\n7 Awo Abasudodi bwe baalaba nga kyali bwe kityo, ne boogera nti Essanduuko ya Katonda wa Isiraeri teribeera naffe: kubanga omukono gwe gutuluma ne Dagoni Katonda waffe.\n8 Awo ne batuma ne bakunnaanya gye bali abaami bonna ab'Abafirisuuti ne boogera nti Tunaakola tutya essanduuko ya Katonda wa Isiraeri? Ne baddamu nti Essaaduuko ya Katonda wa Isiraeri etambuzibwe okutuusa e Gaasi. Ne batambuza essanduuko ya Katonda wa Isiraeri.\n9 Awo olwatuuka, bwe baamala okugitambuza, omukono gwa Mukama ne gulwana n'ekibuga ne gubakennentereza nnyo nnyini: n'alwaza\tab'omu\tkibuga, abato n'abakulu, ebizimba ne bifuutuuka ku bo.\n10 Awo ne baweereza essanduuko ya Katonda okugenda e Ekuloni. Awo olwatuuka, essanduuko ya Katonda bwe yatuuka e Ekuloni, Abaekuloni ne boogerera waggulu nga boogera nti Batambuzizza essaaduuko ya Katonda wa Isiraeri ne bagituusa gye tuli, okututta n'abantu baffe.\n11 Awo ne batuma ne bakuŋŋaanya abaami bonna ab'Abafirisuuti ne boogera nti Musindike essanduuko ya Katonda wa Isiraeri, eddeyo mu kifo kyayo, ereme okututta n'abantu baffe: kubanga okukeŋŋenterera okw'okufa kwabuna ekibuga kyonna; omukono gwa Katonda gwazitowa nnyo eyo.\n12 N'abo abataafa ne balwala ebizimba: okukaaba kw'ekibuga ne kulinnya mu ggulu.\nEssanduuko ya Mukama ezzibwa mu Isiraeri\n1 Awo essanduuko ya Mukama yamala emyezi musaaw ng'eri mu nsi ey'Abafirisuuti.\n2 Awo Abafirisuuti ne bayita bakabona n'abafumu, nga boogera nti Tunaakola tutya essaaduuko ya Mukama? tutegeeze bwe tuba tugiweereza okugenda mu kifo kyayo.\n3 Ne boogera nti Bwe munaasindika essanduuko ya Katonda wa Isiraeri okugenda, temugisindika njereere; naye temulema kumuweereza ekiweebwayo olw'omusango: ne mulyoka muwona, era kiritegeerwa mmwe ekirobera okubaggyako omukono gwe.\n4 Awo ne boogera nti Ekiweebwayo olw'omusango kye tulimuweereza kiriba ki? Ne boogera nti Ebizimba ebya zaabu bitaano n'emisonso egya zaabu etaano, ng'abaami b'Abafirisuuti bwe benkana omuwendo: kubanga ekibonoobono ekimu kyali ku mmwe mwenna ne ku baami bammwe.\n5 Kyemunaava mwekolera ebifaananyi by'ebizimba byammwe n'ebifaananyi by'emisonso gyammwe egyonoona ensi; era muliwa ekitibwa Katonda wa Isiraeri: mpozzi aliggya omukono gwe ku mmwe ne ku bakatonda bammwe ne ku nsi yammwe.\n6 Kale mukakanyaliza ki emitima gyammwe, nga Abamisiri ne Falaawo bwe baakakanyaza emitima gyabwe? bwe yamala okukola mu bo eby'ekitalo, tebakkiriza bantu kugenda ne bagenda?\n7 Kale nno kaakano muddire eggaali empya mugyeteekereteekere, n'ente bbiri eziramulwa, ezitateekebwangako kikoligo, musibe ente ku ggaali, muziggyeko ennyana zaazo muzizze eka:\n8 muddire essanduuko ya Mukama, mugiteeke ku ggaali; muteeke ebintu ebya zaabu, bye mumuweereza okuba ekiweebwayo olw'omusango, mu bbweta ku mabbali gaayo; mugisindike egende.\n9 Awo mutegeere, bw'eryambukira mu kkubo ery'ensalo yaayo okugenda e Besusemesi, awo nga ye yatukoze ekibi kino ekinene: naye bwe kitaliba bwe kityo, awo tulitegeera ng'omukono gwe si gwe gwatukuba; kyatugwira bugwizi.\n10 Abasajja ne bakola bwe batyo; ne baddira ente bbiri eziramulwa, ne bazisiba ku ggaali, ne basiba ennyana zaazo eka.\n11 ne bateeka essanduuko ya Mukama ku ggaali, n'ebbweta erimu emisonso egya zaabu n'ebifaananyi by'ebizimba byabwe.\n12 Awo ente ne zikwata ekkubo eggolokofu eridda e Besusemesi, zaayita mu luguudo, nga zikaaba nga zigenda, ne zitakyama ku mukono ogwa ddyo newakubadde ku gwa kkono; abaami b'Abafirisuuti ne bazigoberera okutuusa ku nsalo eye Besusemesi.\n13 N'Ababesusemesi baali nga bakungula ennaano Yaabwe mu kiwonvu: ne bayimusa amaaso gaabwe ne balaba essanduuko ne basanyuka okugiraba.\n14 Eggaali n'ejja mu nnimiro ya Yoswa Omubesusemesi n'eyimirira eyo, awaali ejjinja eddene: ne baasa emiti egy'eggaali, ne bawaayo ente ezo okuba ekiweebwayo ekyokebwa eri Mukama.\n15 Awo Abaleevi ne bassa essanduuko ya Mukama n'ebbweta eyali nayo omwali ebintu ebya zaabu, ne babiteeka ku jjinja eryo eddene: Ababesusemesi ne bawaayo ebiweebwayo ebyokebwa ne basala ssaddaaka ku lunaku olwo eri Mukama.\n16 N'abaami abataano ab'Abafirisuuti bwe baakiraba, ne baddayo e Ekuloni ku lunaku olwo.\n17 N'ebizimba ebya zaabu Abafirisuuti bye baaweereza Mukama okuba ekiweebwayo olw'omusango bye bino: ekya Asudodi kimu, ekya Gaza kimu, ekya Asukulooni kimu, ekya Gaasi kimu, ekya Ekuloni kimu;\n18 n'emisonso egya zaabu ng'ebibuga byonna eby'Abafirisuuti eby'abaami abataano bwe byenkana omuwendo, ebibuga ebiriko enkomera era n'embuga ez'omu byalo: okutuusa ku jjinja eryo eddene, kwe bassa ssanduuko ya Mukama, eririwo na guno gujwa mu nnimiro ya Yoswa Omubesusemesi.\n19 N'atta ku Babesusemesi, kubanga baali balingizizza mu ssanduuko ya Mukama, n'atta ye ku bantu abasajja obukumi butaano mu nsanvu: abantu ne banakuwala, kubanga Mukama yatta abantu olutta olunene.\nEssanduuko ya Mukama mu Kiriyasuyalimu\n20 Ababesusemesi ne boogera nti Ani ayinza okuyimirira mu maaso ga Mukama Katonda ono omutukuvu? era eri ani gy'alirinnya ng'atuvuddeko?\n21 Ne batumira abo abaatuula mu Kiriyasuyalimu ababaka, nga boogera nti Abafirisuuti bakomezzaawo essanduuko ya Mukama; muserengete mmwe, mugikime erinnye gye muli.\n1 Awo Abakiriyasuyalimu ne bajja ne baddukira essanduuko ya Mukama, ne bagireeta mu nnyumba ya Abinadaabu ku lusozi, ne batukuza Eriyazaali mutabani we okukuumanga essanduuko ya Mukama.\nSamwiri alamula Isiraeri\n2 Awo olwatuuka okuva ku lunaku essanduuko bwe yabeera mu Kiriyasuyalimu, ne wabaawo ekiseera kinene; kubanga gyali emyaka abiri n'ennyumba ya Isiraeri yonna ne banoonya Mukama nga banakuwala.\n3 Awo Samwiri n'agamba ennyumba ya Isiraeri yonna nti Oba nga mukomawo eri Mukama n'omutima gwammwe gwonna, kale muggyeewo bakatonda abagenyi ne Baasutaloosi bave mu mmwe, muteekereteekere Mukama emitima gyammwe, mumuweereze yekka: naye alibalokola mu mukono gw'Abafirisuuti.\n4 Awo abaana ba Isiraeri ne balyoka baggyawo Babaali ne Baasutaloosi, ne baweereza Mukama yekka.\n5 Awo Samwiri n'ayogera nti Mukuŋŋaanye Isiraeri yenna bajje e Mizupa, nange ndibasabira eri Mukama.\n6 Ne bakuŋŋaanira e Mizupa, ne basena amazzi, ne bagafuka mu maaso ga Mukama, ne basiiba ku lunaku olwo, ne boogerera eyo nti Twasobya ku Mukama. Samwiri n'alamulira abaana ba Isiraeri e Mizupa.\n7 Awo Abafirisuuti bwe baawulira ng'abaana ba Isiraeri bakuŋŋanidde e Mizupa, abaami b'Abafirisuuti ne batabaala Isiraeri. N'abaana ba Isiraeri bwe baakiwulira ne batya Abafirisuuti.\n8 Abaana ba Isiraeri ne bagamba Samwiri nti Toleka kukaabira Mukama Katonda waffe ku lwaffe atulokole mu mukono gw'Abafirisuuti.\n9 Awo Samwiri n'addira omwana gw'endiga oguyonka n’aguwaayo okuba ekiweebwayo ekyokebwa ekiramba eri Mukama: Samwiri n'akaabira Mukama ku lwa Isiraeri: Mukama n'amuddamu.\n10 Awo Samwiri ng'awaayo ekiweebwayo ekyokebwa, Abafirisuuti ne basembera okulwana ne Isiraeri: naye Mukama n'abwatuka okubwatuka okunene ku lunaku olwo ku Bafirisuuti n'abakeŋŋentereza; ne bameggebwa wansi mu maaso ga Isiraeri.\n11 Abasajja ba Isiraeri ne bava mu Mizupa ne bagoberera Abafirisuuti ne babatta oltutuusa lwe baatuuka ku Besukali.\n12 Awo Samwiri n'addira ejjinja, n'alisimba wakati We Mizupa ne Seni, n'alituuma erinaya lyalyo Ebenezeri, ng'ayogera nti Okutuusa kaakano Mukama atubedde.\n13 Abafirisuuti ne bajeemululwa bwe batyo, ne batatuuka lwa kubiri mu nsalo ya Isiraeri: n'omukono gwa Mukama gwalwana n'Abafirisuuti ennaku zonna eza Samwiri.\n14 N'ebibuga Abafirisuuti bye baali baggye ku Isiraeri ne bizzibwa eri Isiraeri okuva ku Ekuloni okutuusa ku Geasi; n’ensalo yaabyo Isiraeri n’agiggya mu mukono gw'Abafirisuuti. Ne Isiraeri n'Abamoli ne baba n'emirembe.\n15 Samwiri n’alamulira Isiraeri ennaku zonna ez'obulamu bwe.\n16 Ne yeetooloolanga buli mwaka n'agenda e Beseri ne Girugaali ne Mizupa; n'alamulira Isiraeri mu bifo ebyo byonna.\n17 N'addangayo e Laama kubanga ye yali ennyumba ye; n’alamulira eyo Isiraeri: n'azimba eyo ekyoto eri Mukama.\nIsirari yeesabira kabaka\n1 Awo olwatuuka, Samwiri ng'akaddiye, n'afuula batabani be abalamuzi ba Isiraeri.\n2 N'omubereberye erinnya lye Yoweeri; n'ow'okubiri erinnya lye Abiya: baali batamuzi mu Beeruseba.\n3 Batabani be ne batatambulira mu makubo ge, naye ne bakyama okugoberera ebintu, ne balya enguzi, ne balya ensonga.\n4 Awo abakadde ba Isiraeri bonna ne balyoka bakuŋŋaana ne bajja eri Samwiri e Laama:\n5 ne bamugamba nti Laba, ggwe oh mukadde, ne batabani bo tebatambulira mu makubo go: kale tukolere kabaka atulamulenga ng'amawanga gonna.\n6 Naye ekigambo ekyo ne kinyiiza Samwiri, bwe baayogera nti Tuwe kabaka atulamulenga. Samwiri n'asaba Mukama.\n7 Mukama n'agamba Samwiri nti Wulira eddoboozi ly'abantu mu byonna bye bakugamba: kubanga tebakugaanyi ggwe, naye bagaanyi nze, nneme okuba kabaka waabwe.\n8 Ng'emirimu gyoana bwe giri gye baakakola okuva ku lunaku lwe nnabaggya mu Misiri okutuusa leero, kubanga bandeka ne baweereza bakatonda abalala, naawe bwe baakukola bwe batyo.\n9 Kale nno kaakano wulira eddoboozi lyabwe: naye onoobategeereza ddala n'obalaga kabaka bw'alifaanana alibafuga.\n10 Awo Samwiri n'abuulira abantu abaamusaba kabaka ebigambo bya Mukama byonna.\n11 N'ayogera nti Bw'ati bw'alifaanana kabaka alibafuga: alitwala batabani bammwe n'abeewandiikira olw'amagaali ge era okuba abasajja be abeebagala embalaasi; awo banaddukiranga mu maaso g'amagaali ge:\n12 era alibeewandiikira okuba abaami b'enkumi n’abaami b'ataano; era alissaawo abamu okulima ensi ye n'okukuagula ebikungulwa bye, n'okuweesa ebintu bye ebyokulwanyisa n'ebintu eby'omu magaali ge.\n13 Era alitwala bawala bammwe okufumbanga eby'akaloosa era okuba abafumbiro era okuba abasiisi.\n14 14 Era alitwala ennimiro zammwe n'ensuku zammwe ez'emizabibu n'ez'emizeyituuni, ezisinga obulungi, n'aziwa abaddu be.\n15 Era alitwala ekitundu eky'ekkumi eky'ensigo zammwe n'eky'ensuku zammwe ez'emizabibu n'agabira abaami be n'a baddu be.\n16 Era alitwala abaddu bammwe n'abazaana bammwe n'abalenzi bammwe abasinga obulungi n'endogoyi zammwe n'abakoza emirimu gye.\n17 Alitwala ekitundu eky'ekkumi\teky'endiga\tzammwe: era muliba baddu be.\n18 Era mulikaaba ku lunaku olwo olwa kabaka wammwe gwe muliba mwerondedde; so Mukama talibaddiramu ku lunaku olwo.\n19 Naye abantu ne bagaana okuwulira eddoboozi lya Samwiri; ne boogera nti Nedda; aaye twagala kabaka atufuge;\n20 naffe tufaanane ng'amawanga gonna; kabaka waffe atusalirenga emisango, atabaalenga ng'atukulembedde atulwanirirenga entalo zaffe.\n21 Samwiri n'awulira ebigambo byonna eby'abantu, n'abyogera mu matu ga Mukama.\n22 Awo Mukama n'agamba Samwiri nti Wulira eddoboozi lyabwe obakolere kabaka. Samwiri n'agamba abasajja ba Isiraeri nti Muddeeyo buli muntu mu kibuga ky'ewaabwe.\nSawulo alondebwa okubeera kabaka\n1 Awo waaliwo omusajja wa Benyamini, erinnya lye Kiisi, mutabani wa Abiyeeri, mutabani wa Zeroli, mutabani wa Bekolaasi, mutabani wa Afia omwana w'Omubenyamini, omusajja ow'amaanyi omuzira.\n2 Era yalina omwana, erinnya lye Sawulo, omulenzi omulungi: so mu baana ba Isiraeri temwali muntu eyamusinga obulungi: okuva ku bibegabega bye n'okwambuka yasinga abantu bonaa obuwanvu.\n3 Awo endogoyi za Kiisi kitaawe wa Sawulo zaali zibuze. Kiisi n'agamba Sawulo mutabani we nti Twala omu ku baddu agende naawe ogolokoke ogende onoonye endogoyi.\n4 Awo n'ayita mu nsi ey'ensozi eya Efulayimu n’ayita ne mu nsi ya Salisa, naye ne bataziraba: awo ne bayita mu nsi ya Saalimu, nga teziri eyo: n'ayita mu nsi ey'Ababenyamini, naye ne bataziraba.\n5 Awo bwe baatuuka mu nsi ya Zufu, Sawulo n'agamba omuddu we eyali naye nti Tugende tuddeyo; kitange aleme okuleka okulowooza endogoyi ne yeeraliikirira ffe.\n6 N'amugamba nti Laba nno, mu kibuga muno mulimu omusajja wa Katonda, era omusajja oyo bamussaamu ekitiibwa; byonna by'ayogera tebirema kutuukirira: tugende eyo kaakano; mpozzi ye anaayinza okutubuulira eby'olugendo lwaffe lwe tutambula.\n7 Awo Sawulo n'agamba omuddu we nti Naye, laba, bwe tunaagenda kiki kye tunaatwalira omusajja? kubanga emmere ewedde mu bintu byaffe, so tewali kirabo kye tuba tutwalira omusajja wa Katonda tulina ki?\n8 Omuddu n'amuddamu Sawulo nate n'ayogera nti Laba, nnina ekitundu eky'okuna ekya sekeri eya ffeeza mu ngalo zange: ekyo kye nnaawa omusajja wa Katonda atulagitire ekkubo lyaffe.\n9 (Edda mu Isiraeri, omuntu bwe yagendaaga okubuuza Katonda, n'ayogeranga bw'ati nti Jjangu tugende eri omulabi: kubanga oyo ayitibwa nnabbi kaakano baamuyitanga mulabi edda.)\n10 Awo Sawulo n'agamba omuddu we nti Oyogedde bulungi; jjangu tugende. Awo ne bayingira mu kibuga omwali omusajja wa Katonda.\n11 Awo bwe baali balinnya awayambukirwa mu kibuga, ne basanga abawala abato nga bafuluma okusena amazzi, ne babagamba nti Omulabi ali wano?\n12 Ne babaddamu ne boogera nti Waali; laba, ali mu maaso go: yanguwa nno, kubanga atuuse mu kibuga leero; kubanga abantu balina ssaddaalta leero mu kifo ekigulumivu:\n13 bwe munaaba nga mutuuse mu kibuga, munaamulaba mangu ago, nga taanaba kwambulta mu kifo ekigulumivu okulya: kubanga abantu tebaalye nga tannajja, kubanga ye asabira ssaddaaka omukisa; awo abaayitibwa ne balyoka balya. Kale nno kaakano mwambuke; kubanga kaakano lwe munaamulaba.\n14 Ne bambuka mu kibuga; awo bwe baali bayingira mu kibuga, laba, Samwiri n'afuluma okuboolekera, okwambuka mu kifo ekigulumivu.\n15 Awo Mukama yali abikkulidde Samwiri ng'ekyasigaddeyo olunaku lumu Sawulo okujja, ng'ayogera nti\n16 Enkya nga mu kiseera kino nnaawereza gy'oli omusajja ava mu nsi ya Benyamini, era olimufukako amafuta okuba omukulu w'abantu bange Isiraeri, era ye alirokola abantu bange mu mukono gw'Abafirisuuti: kubanga ntunuulidde abantu bange, kubanga okukaaba kwabwe kutuuse gye ndi.\n17 Awo Samwiri bwe yalaba Sawulo, Mukama n'amugamba nti Laba omusajja gwe nnakugambyeko! oyo ye aliba n'obuyinza ku bantu bange.\n18 Awo Sawulo n'asemberera Samwiri mu mulyango n'ayogera nti Mbuulira, nkwegayiridde, ennyumba ey'omulabi w'eri.\n19 Samwiri n'addamu Sawulo n'ayogera nti Nze mulabi; yambuka okunkulembera mu kifo ekigulumivu, kubanga mu naalya\tnange\tleero:\tawo\tenkya n'akusiibula, ne nkubuulira byonna ebiri mu mutima gwo.\n20 N'endogoyi zo ezaakamala ennaku ssatu okubula, tozeeraliikirira; kubanga zirabise. Era byonna ebyegombebwa mu Isiraeri biriba by'ani? tebiriba bibyo ggwe n'ennyumba ya kitaawo yonna?\n21 Sawulo n'addamu n'ayogera nti Nze siri Mubenyamini, ow'omu kika ekisinga obutono mu bika bya Isiraeri? n'ennyumba yange si ye esinga obutono mu nnyumba zonna ez'ekika kya Benyamini? kale kiki ekikwogeza nange bw'otyo?\n22 Awo Samwiri n'atwala Sawulo n'omuddu we n'abayingiza mu nju ey'abagenyi n'abatuuza mu kifo eky'oku mwanjo mu abo abaayitibwa, abantu ng'asatu.\n23 Samwiri n'agamba omufumbiro nti Leeta omugabo gwe nkuwadde gwe nkugambyeko nti Gutereke.\n24 Omufumbiro n'asitula ekisambi n'ebyakiriko n'akiteeka mu maaso ga Sawulo. Samwiri n'ayogera nti Laba ekyo ekiterekeddwa! kiteeke mu maaso go olye; kubanga kikuterekeddwa okutuusa ku biro ebyateekebwawo, kubanga nayogera nti Mpise abantu. Awo Sawulo n'alya ne Samwiri ku lunaku olwo.\n25 Awo bwe baali baserengese mu kibuga okuva mu kifo ekigulumivu, n'ateesa ne Sawulo waggulu ku nnyumba.\n26 Ne bagolokoka mu makya: awo olwatuuka obudde nga bukya, Samwiri n'ayita Sawulo waggulu ku nnyumba ng'ayogera nti Golokoka, nkusindike ogende. Sawulo n'agolokoka ne bafuluma bombi, ye ne Samwiri.\n27 Bwe baali nga baserengeta ekibuga we kikoma, Samwiri n'agamba Sawulo nti Lagira omuddu ayitemu atukulembere (n'ayitamu,) naye ggwe yimirira buyimirizi mu kiseera kino nkuwulize ekigambo kya Katonda.\nSawulo afukibwako amafuta okubeera kabaka\n1 Awo Samwiri n'addira eccupa y'amafuta n'agafuka ku mutwe gwe n'amunywegera n'ayogera nti Mukama si ye akufuseeko amafuta okuba omukulu w'obusika bwe?\n2 Bw'onoova gye ndi leero, onoolaba abasajja babiri ku malaalo ga Laakeeri, mu nsalo ya Benyamini e Zereza; awo banaakugamba nti Endogoyi ze wagenda okunoonya zirabise: era, laba, kitaawo aleseeyo okulowooza endogoyi ne yeeraliikirira ggwe ng'ayogera nti Naakola ntya olw'omwana wange?\n3 Awo onoovaayo ne weeyongera okugenda mu maaso n'otuuka awali omwera gwa Taboli, onoosiŋŋaanwa eyo abasajja basatu nga bambuka eri Katonda e Beseri, omu ng'atwala abaana b'embuzi basatu, n'omulala ng'atwala emigaati esatu, n'omulala ng'atwala ekita eky'omwenge:\n4 awo banaakulamusa ne bakuwa emigaati ebiri: gy'oba otoola mu ngalo zaabwe.\n5 N'olyoka otuuka ku lusozi lwa Katonda awali ekigo eky'Abafirisuuti: awo olunaatuuka, bw'onooba ng'otuuse eyo mu kibuga, onoosiŋŋaana ekibiina kya bannabbi nga baserengeta nga bava mu kifo ekigulumivu nga balina entongooli n'ebitaasa n'endere n'ennanga nga bibakulembedde; era banaaba nga balagula:\n6 awo omwoyo gwa Mukama gunajja ku ggwe n'amaanyi, n'olagulira wamu nabo, n'ofuuka okuba omuntu omulala.\n7 Awo olunaatuuka, obubonero obwo nga bukutuuseeko, okolanga ng'omukono gwo bwe gunaasanga bwe biri; kubanga Katonda ali naawe.\n8 Era ononkulembera n'oserengeta e Giragaali; nange, laba, ndiserengeta gy'oli, okuwaayo ebiweebwayo ebyokebwa n'okusala ssaddaaka ez'ebiweebwayo olw'emirembe: olimalayo ennaku musanvu ndyoke njije gy'oli nkutegeeze by'oba okola.\n9 Awo olwatuuka bwe yakyusa amabega ge okuva Samwiri w'ali, Katonda n'amuwa omutima omulala: obubonero obwo bwonna ne butuukirira ku lunaku olwo.\n10 Awo bwe baatunkayo eri olusozi, laba, ekibiina kya bannabbi ne kisisinkana naye; omwoyo gwa Mukama ne gujja ku ye n'amaanyi, n'alagula mu bo.\n11 Awo olwatuuka bonna abaamumanyanga edda bwe baamulaba, laba, ng'alagulira wamu ne bannabbi, awo abantu nga bagambagana nti Kiki kino ekimujjiridde mutabani wa Kiisi? ne Sawulo ali mu bannabbi?\n12 Awo omuntu ow'omu kifo omwo n'addamu n'ayogera nti Ne kitaabwe ye ani? Kyerwava lufuuka olugero nti Ne Sawulo ali mu bannabbi?\n13 Awo bwe yamala okulagula n'ajja mu kifo ekigulumivu.\n14 Awo kojja wa Sawulo n'amugamba ye n'omuddu we nti Mwagenda wa? Naayogera nti Okunoonya endogoyi: awo bwe twalaba nga tezirabise ne tujja eri Samwiri.\n15 Kojja wa Sawulo n'ayogera nti Mbuulira, nkwegayiridde, Samwiri bye yabagamba.\n16 Sawulo n'agamba kojjaawe nti Yatubuulirira ddala ng'endogoyi zirabise. Naye ebigambo eby'obwakabaka, Samwiri bye yayogera, teyabimubuulirako.\nSawulo alangirirwa okuba kabaka\n17 Samwiri n'ayita abantu n'abakuŋŋaanyiza eri Mukama e Mizupa;\n18 n'agamba bw'atyo abaana ba Isiraeri nti Bw'atyo bw'ayogera Mukama, Katonda wa Isiraeri, nti Naggya Isiraeri mu Misiri ne mbalokola mu mukono gw'Abamisiri ne mu mukono gw'obwakabaka bwonna obwabajooganga:\n19 naye leero mugaanyi Katonda wammwe, abalokola yennyini mu nnaku zammwe zonna n'obuyinike bwammwe; era mumugambye nti Nedda naye ssaawo kabaka atufuge. Kale nno kaakano mweyanjule mu maaso ga Mukama ng'ebika byammwe bwe biri; era ng'enkumi zammwe bwe ziri.\n20 Awo Samwiri n'asembeza ebika byonna ebya Isiraeri; ekika kya Benyamini ne kitwalibwa.\n21 N'asembeza ekika kya Benyamini ng'ennyumba zaabwe bwe zaali, ennyumba ey'Abamateri n'etwalibwa: Sawulo mutabani wa Kiisi n'atwalibwa; naye bwe baamunoonya, ne batayinza kumulaba.\n22 Awo ne beeyongera okubuuza Mukama nti Ekyasigaddeyo omusajja ow'okujja eno? Mukama n'addamu nti Laba, yeekwese mu bintu.\n23 Ne badduka mbiro ne bamuggyayo; awo bwe yayimirira mu bantu, ng'asinga abantu bonna obuwanvu okuva ku bibegabega bye n'okwambuka.\n24 Awo Samwiri n'agamba abantu bonna nti Mulabye oyo Mukama gw'alonze, nga tewali amwenkana mu Bantu bonna? Abantu bonna ne boogerera waggulu ne boogera nti Kabaka abeere omulamu.\n25 Awo Samwiri n'alyoka abuulira abantu obwakabaka bwe bulifaanana, n'abiwandiika mu kitabo n'akitereka mu maaso ga Mukama. Samwiri n'asindika abantu bonna bagende buli muatu mu nnyumba ye.\n26 Ne Sawulo naye n'agenda mu nnyumba e Gibea; ne wagenda naye eggye Katonda be yali akomyeko ku mitima gyabwe.\n27 Naye ne wabaawo abaana ba Beriali abaayogera nti Omusajja oyo alitulokola atya? Ne bamunyooma ne batamuleetera kirabo. Naye ye n'asirika.


Bukedde Online - Buganda ewadde Abasiraamu ekyapa kya yiika ttaano\nBuganda ewadde Abasiraamu ekyapa kya yiika ttaano\nAbadigize bakukkulumidde Poliisi lwa kuyim...\nAdded 27th May 2018\nKatikkiro Charles Peter Mayiga ng'akwasa Omulanigra Kasimu Nakibinge ekyapa\nKABAKA Ronald Muwenda Mutebi II awadde abasiramu ekyapa okuzimbako omuzikiti ssaako n’okukolerako emirimu gy’enkulakulana okuli amasomero, amalwaliro n’emirala ng’ettaka lidda mu kifo kye eryo eryaliko omuzikiti mu Lubiri e Mmengo.\nEttaka lino lisangibwa ku bbuloka 495 poloti 9 Buswa- Ssisa- Busiro nga liwerako yiika ttaano ng’ekyapa kino Katikkiro Charles Peter Mayiga yakikwasizza Jjajja w’Obusiramu mu Uganda Omulangira Kassim Nakibinge.\n“ Emabegako awo mwawulira ensonga z’Omuzikiti mu Lubiri e Mmengo. Sirowooza nti waliwo Omusiramu ataziwulirako. Omulangira Nakibinge n’abakulembeze b’Obusiramu tubadde tuwuliziganya bulungi ku nsonga eyo era byonna byetubadde twogeraganya mbadde mbyanjula ewa Ssabasajja Kabaka.\nBwatyo nno Ssabasajja Kabaka yasiima okufunira abasiramu ettaka eddene obulungi basobole okuzimbako omuzikiti n’ebyokwekulakulanya ng’amasomero n’amalwaliro. Olwaleero nnina essanyu okukwasa Omulangira Kassim Nakibinge ekyapa ky’ettaka Ssabasajja kyeyasiima okuwa abasiramu olw’ensonga eyo,” Mayiga bweyalambuludde okusiima kwa Kabaka.\nOmuzikiti guno gwali mu Lubiri e Mmengo, gugambibwa okumenyebwa okuva mu Lubiri e Mmengo ku ntandikwa ya 2013 era Abasiramu bangi bakissa ku Mayiga ebiseera ebyo eyali Minisita w’ebyamawulire e Mmengo okuba mu kkobaane ly’okuggyamu omuzikiti guno.\nBino byabadde Bulange- Mmengo ku Lwokutaano May 26, 2018 ku mukolo Obwakabaka kwebwasibululidde abasiramu mu kiseera kino eky’ekisiibo kyabwe ekitukuvu nga guno gwabadde mulundi gwakutaano ng’ekikolwa kino kikolebwa.\nNakibinge yeyabadde Omugenyi omukulu ku mukolo guno era mu kwogera kwe yasambazze ebyogerwa abantu nti Kibuli ne Mmengo tebikwatagana wabula nakiggumiza nti ye tasobola kubeera ‘mujjinga’ bwatyo kubanga enjawukana bwebeerawo ekirya omu ate bwekimumala kidda ku mulala.\n“ Waliwo ebigambo bingi ku nsonga y’Omuzikiti guno naye twatuula emyaka ena egiyise ne tukkiriziganya era Mmengo yebadde etubanja nti tuwandiise ekyapa kino mu mannya ki? Twali tumanyi nti ensonga z’obusiramu eziri mu mikono gya Gavumenti ziriterera wabula nekirwawo.\nEkirala twalwawo kubanga ensonga eno yakwata ku biwayi by’abasiramu byonna ne kiba nti bwetugamba nti tubiteeke mu kiwayi ekimu ate ekirala kijja kuwulira bubi,” Omulangira Nakibinge bweyanyonyodde.\nNakibinge yategezezza nti bakiriziganyizza okuteeka ekyapa kino mu linnya\nUGANDA YOUNG MUSLIM MEN ASSOCIATION era bwatyo naye yakikwasizza Ssentebe w’ekibiina kino.\nMayiga yayongedde n'asaba abasiramu mu kisiibo kino okusabira Obumu okubukala mu Buganda ate n’okusabira Kabaka ayongere okukulembera obulungi abantu be.\nYe Supreme Mufti, Sheikh Kasule Ndirangwa yekokodde ettemu erikyase ensangi zino bwatyo n'asaba abasibe begayirire Omutonzi akwate ku mitima gy’abakyamu bano, abantu basobole okubeera mu mirembe mu ggwnaga lyabwe.\nOmukolo gwetabiddwako Sheikh Kibaate, Baminisita ba Kabaka okuli Omumyuka Owokubiri owa Katikkiro Dr. Twaha Kaawaase, Sipiika Nelson Kawalya n’Omumyuka we Hajj Ahmed Lwasa ng’ono ye yabadde Ssentebe w’Olukiiko olwategese omukolo omwaka guno. Hajj Hamis Kakomo Omubeezi ow’ebyobulimi nga yeyabadde Kalabalaba.\nBannabyabufuzi kwabaddeko Loodi Meeya Erias Lukwago, Meeya w’e Makindye Ali Nganda Mulyanyama, Ssentebe wa Disitulikiti y’e Wakiso Matia Lwanga Bwanika n’abalala bangi betabye ku mukolo guno ng’oluvanyuma basadde era nebagabulwa ekijjulo.\nMmengo ewandiikidde Gav't ku ttaka ly'e Ssembabule\nEkyabadde ku Serena Hotel mu bifaananyi ng'abeesimbyewo 8 okuvuganya ku Bwapulezidenti bakubaganya ebirowoozo\nKatikkiro asabye Gavt eggyewo emisolo gy'amasannyalaze, amazzi n'egy'essimu\nEmivuyo egiri mu FIFA;Abakungu 14 babba obukadde bwa doola 100\nAni akkiriza 'bayinvesita'abajja kuno okutunda endeku ne niigiina?


Bible Reader - Ugandan.bible\n11:1 Yob 38:4-7, Is 42:5; 45:18, Yok 1:3, Bak 1:16, Beb 1:10; 11:3, Kub 4:11Olubereberye Katonda yatonda eggulu n’ensi. 21:2 Yer 4:23Ensi yali njereere nga yeetabuddetabudde; n’ekizikiza kyali kungulu ku buziba: omwoyo gwa Katonda ne gumaamira kungulu ku mazzi. 31:3 2 Kol 4:6Katonda n’ayogera nti Wabeewo obutangaavu. Ne wabaawo obutangaavu. 4Katonda n’alaba ng’obutangaavu bulungi: Katonda n’ayawula wakati mu butangaavu n’ekizikiza. 5Katonda obutangaavu n’abuyita emisana, n’ekizikiza n’akiyita ekiro. Ne buba akawungeezi, ne buba enkya, olwo lwe lunaku olumu.\n61:6 Yob 37:18, Zab 33:6, Yer 10:12Katonda n’ayogera nti Wabeewo ebbanga wakati mu mazzi, lyawulenga amazzi n’amazzi. 7Katonda n’assaawo ebbanga n’ayawula amazzi agali wansi w’ebbanga n’amazzi agali waggulu mu bbanga: bwe kityo bwe kyali. 8Katonda ebbanga n’aliyita eggulu. Ne buba akawungeezi, ne buba enkya, olwo lwe lunaku olw’okubiri.\n91:9 Yob 38:8,10,11, Zab 33:7; 95:5, Yer 5:22Katonda n’ayogera nti Amazzi agali wansi w’eggulu gakuŋŋaanire mu kifo ekimu, olukalu lulabike: bwe kityo bwe kyali. 10Katonda olukalu n’aluyita ensi; n’ekkuŋŋaaniro ly’amazzi n’aliyita ennyanja: Katonda n’alaba nga birungi. 111:11 Zab 104:14Katonda n’ayogera nti Ensi emere ebimera, omuddo ogubala ensigo, omuti ogw’ebibala, ogubala ebibala mu ngeri yaagwo, ogulimu ensigo yaagwo, ku nsi: bwe kityo bwe kyali. 12Ensi n’emera ebimera, omuddo ogubala ensigo mu ngeri yaagwo, n’omuti ogubala ebibala, ogulimu ensigo yaagwo, mu ngeri yaagwo: Katonda n’alaba nga birungi. 13Ne buba akawungeezi, ne buba enkya, olwo lwe lunaku olw’okusatu.\n14Katonda n’ayogera nti Wabeewo ebyaka mu bbanga ery’eggulu, byawulenga emisana n’ekiro: bibenga ng’obubonero, n’ebiro, n’ennaku n’emyaka: 15bibenga ng’ettabaaza mu bbanga ery’eggulu byakenga ku nsi: bwe kityo bwe kyali. 161:16 Zab 136:7-9Katonda n’akola ebyaka bibiri ebinene: ekyaka ekisinga obunene okufuganga emisana, n’ekyaka ekitono okufuganga ekiro; era n’emmunyeenye. 17Katonda n’abiteeka mu bbanga ery’eggulu byakenga ku nsi, 181:18 Yer 31:35bifugenga emisana n’ekiro, era byawulenga obutangaavu n’ekizikiza: Katonda n’alaba nga birungi. 19Ne buba akawungeezi, ne buba enkya, olwo lwe lunaku olw’okuna.\n20Katonda n’ayogera nti Amazzi gazaale ebyewalula bingi ebirina obulamu, era n’ekibuuka kibuuke ku nsi mu bbanga ery’eggulu. 211:21 Zab 104:14Katonda n’atonda balukwata abanene, na buli ekirina obulamu ekyewalula, amazzi kye gaazaala mu ngeri zaabyo, na buli ekibuuka ekirina ebyoya mu ngeri yaakyo: Katonda n’alaba nga birungi. 22Katonda n’abiwa omukisa n’ayogera nti Mweyongere mwale mujjuze amazzi ag’omu nnyanja, era n’ebibuuka byeyongere mu nsi. 23Ne buba akawungeezi, ne buba enkya, olwo lwe lunaku olw’okutaano.\n24Katonda n’ayogera nti Ensi ereete ekirina obulamu mu ngeri yaakyo, ente, n’ekyewalula, n’ensolo y’ensi mu ngeri yaayo: bwe kityo bwe kyali. 25Katonda n’akola ensolo y’ensi mu ngeri yaayo, n’ente mu ngeri yaazo, na buli ekyewalula ku nsi mu ngeri yaakyo: Katonda n’alaba nga birungi. 261:26 Lub 3:22; 5:1; 9:6; 11:7, Zab 8:6-8, Is 6:8, Yak 3:7,9Katonda n’ayogera nti Tukole omuntu mu ngeri yaffe, mu kifaananyi kyaffe; bafugenga eby’omu nnyanja n’ebibuuka waggulu n’ente n’ensi yonna na buli ekyewalula ku nsi. 271:27 Mal 2:14,15, Mat 19:4, Mak 10:6, 1 Kol 11:7, Bef 4:24, Bak 3:10Katonda n’atonda omuntu mu ngeri ye, mu ngeri ya Katonda mwe yamutondera; omusaja n’omukazi bwe yabatonda. 281:28 Lub 9:1,7, Leev 26:9, 1 Tim 4:3Katonda n’abawa omukisa: Katonda n’abagamba nti Mweyongerenga mwalenga mujjuze ensi mugirye; mufugenga eby’omu nnyanja n’ebibuuka waggulu na buli ekirina obulamu ekitambula ku nsi. 291:29 Yob 36:31, Zab 104:14,15; 145:15,16Katonda n’ayogera nti Laba, mbawadde omuddo gwonna ogubala ensigo, oguli ku nsi yonna, na buli muti ogulimu ekibala ky’omuti ogubala ensigo; eri mmwe gunaabanga mmere: 301:30 Zab 104:27,28; 147:9, Dan 10:4n’eri buli nsolo ey’oku nsi, na buli ekibuuka waggulu, na buli ekyewalula ku nsi, ekirimu omukka omulamu, ngiwadde omuddo gwonna omubisi okubeeranga emmere: bwe kityo bwe kyali. 311:31 Zab 104:24, 1 Tim 4:4Katonda n’alaba buli ky’akoze; era, laba, kirungi nnyo. Ne buba akawungeezi, ne buba, enkya, olwo lwe lunaku olw’omukaaga.


Ddala Yesu yaliwo? Waliwo obukakafu okuva mu byafaayo obulaga okubaawo kwa Yesu?\nEbiseera ebisinga , ekibuuzo kino bwekibuzibwa, omuntu akibuuza abuuza nga asonga ku bukakafu obuli wabweru wa Bayibuli. Tekukkiriza ndowooza egamba nti Bayibuli tesobola kuba nsibuko ya bukakafu bwonna obulaga okuberawo kwa Yesu. Endagaano empya elina bukakafu buyitirivu obukwata ku Yesu. Waliwo abagamba ngi enjiri yawandiikibwa nga wayiseewo emyaka egisoba mu 100 ( 200 AD) nga Yesu afudde. Nebweeba nga eno y’ensonga (ensonga gyetugaanira ddala), ebiwandiiko ebyawandiikibwa wansi we myaka bibiri (200) ng’ensonga ewandikibwako eyisiwo bitwalibwa okuba nga bitufu era ebyesigika. Ekirala, abasomi abakenkufu abasinga(Abakkiriza mu Yesu n’abatakkiriza) bakkiriza nti Ebaluwa za Pawulo(ezisinga) zawandiikibwa Pawulo wakati ekyasa ekisoka (wansi w’emyaka 100 ) nga Yesu afudde. Mu bukakafu obuli mu biwandiiko ebyedda, buno bukakafu bunene obulaga okubawo kw’omusajja Yesu mu Yisirayeeri mu kyasa ekyasooka nga Yesu afudde.\nKikulu era okukkiriza nti mu mwaka ogw’ensanvu nga Yesu afuude (AD 70), Abaruumi balumba era ne basanyaawo Yerusaleemu era n’ebitundu ebisinga ebya Yisirayeeri, nebasanjaga abantu ababeerangamu. Ebibuga byonna byayokebwa era nebiggwaawo. Tetulina kwewunya, singa ebintu ebisinga ebiraga okuberawo kwa Yesu byasanyiziibwaawo mu bulambaganyi buno. Bangi abalaba Yesu basobola okuba nga battibwa. Ensonga eno esobola okuba nga yasala ku bungi bwobukakafu obw’abantu abalaba era abalina obujulizi ku Yesu.\nOkusinzirira ku nsonga nti obuwereza bwa Yesu obusinga bwali bifo ebitali byatiikirivu, mu busonda bwa Ruumi, ebintu bingi ebyewunyisa ebikwata ku Yesu bisobola okugyibwa mu bifo ebitereka ebyafaayo. Mu bukakafu obusinga obukulu mulimu buno wamanga.\nTakitasi(Soma Tacitus) ow’ekyasa ekisooka, atwalibwa okuba omu ku bawandiisi b’ebyafaayo abasinga, yawandiika ku Bakristaayo (okuva Kristasi ekitegeeza Kristu mu Lulattini), ababoonaboona mu mulembe gwa Pontiyo Pilato wansi w’obufuzi bwa Tayiberiyaasi(Soma Tiberius). Suwetoniyaasi, eyali sabawandiisi wa Empula Kaduriyani, yawandiika nti waliyo omusajja eyayitibwa Krestasi(Oba Kristu) eyabeeranga mu kyasa ekyasooka(Annals 15.44).\nFulaviyaasi Yozefasi ye muwandiisi omuyudaaya akyakyinze okumanika. Mu biwandiiko bye, awandiika ku Yakobo, muganda wa Yesu, eyayitibwanga Kristu. Waliwo olunyiriri olutera abantu okuwakana(18:3) olugamba,” Kakano, akaseera kali nga kano, omusajja omugezigezi, bwekiba nga kiri mu mateeka okumuyita omusajja. Kubanga yali musajja ekola ebintu ebyewunyisa ebingi….Yeyali Kristu,...yabalabikira nga mulamu nate ku lnaku olw’okusatu, nga bannabbi bwebayogera bino, era nga ebirala nkumi na nkumi ku bimukwatako.” Empamdiika endala egamba, “ Akaseera ako waliwo omusajja eyali omugezigezi elinnya Yesu. Yali yeyisa bulungi era yamanyikibwa okuba omusajja atukkiridde. Abantu bangi omuli abayudaaya n’abamawanga amalala bafuuka abayigiribwa be. Pilato yamusalira era yamusindika okukomelerwa era afe. Wabula abo abafuuka abayigirizibwa be tebaleka nsomesa ye. Babulira nti yabalabikira nga wayiseewo ennaku sattu ng’amaze okukomererwa, era nti yali mulamu; okusinziira nti yali asobola okuba nga yeyali omununuzi, bannabbi gwe gwebayogerako ebikulu.\nJuliyaasi Afrikanasi akozesa ebigambo byomuwandiisi w’ebyafaayo Sallasi mu mbozi eyali ekwatagana ku kizikiza ekyaddirira okukomerwa kwa Kristu.(Extant Writtings, 18).\nPulini omuto, mu baluwa 10:96, awandiika ku kusinza kw’abakristaayo abasooka nawandiika ku mazima nti abakristaayo basinza Yesu nga Katonda era nti bali besigwa era nga bagoberera amateeka, era ayogera ku mbaga ey’okwagala, n’ekyegulo ekisembayo ekya Mukama waffe Yesu Kristu.\nTalumuudi omubabbilooni (Olukiiko lw’abakadde 43a; soma Sanhendrin 43a) akakasa okukomererwa kwa Yesu mu kiro ekiddirirwa embaga ey’okuyitako era awandiika ku misango egyavunaanibwa Yesu okuli obulogo wamu n’okuwagira okukyamizibwa kw’abayudaaya okuva ku Katonda.\nLusiyani owe Samosaata eyali muwandiisi omuyonaani ow’ekyasa oky’okubiri akkiriza nti Yesu yasinzibwa abakristaayo, yatandikawo ensomesa empya, era yakomererwa kulwabwe. Agamba nti ensomesa ya Yesu yalimu obwaseluganda bwa bakkiriza bonna, omugaso oguli mu kukyusibwa, wamu n’omugaso oguli mu kwegaana bakatonda abalala. Abakristaayo batambulira ku mateeka ga Yesu, bekkirizanga okuba abatafa, era bamanyibwa okukyawa okufa, okwewaayo eri Katonda okweyagalire, era n’okwegaana eby’obugagga ebikwatibwako.\nMaara mutabani wa Serapiyooni akkiriza nti Yesu yalowoozebwa okuba omusajja omugezigezi era atuukiridde, yalowoozebwa bangi okuba Kabaka wa Yisirayeeri, yattibwa abayudaaya, era abamugoberera basigala bamusomesako\nAmazima gali nti tusobola okuddamu okuzimba enjiri nga tugyigya mu bawandiisi abatali bakkiriza abasooka. Yesu yayitibwa Kristu (Yosefaasi), yakola “obufuusa,” yakulembera Yisirayeeri okugyitwaala mu nsomesa empya, yakomelebwa ku musalaba ku lwabwe(Talumuudi omubabbilooni),mu Buyudaaya( Takitaasi), yeyitanga Katonda era nti alidda(Eliyeeza), ensonga abakkiriza be gyebakkiriza, ne bamusinza nga Katonda(Pulini omuto)\nWaliwo obukakafu bungi obulaga okuberawo kwa Yesu Kristu, mu byafaayo ebyawandiiibwa abatakkiriza era ne mu Bayibuli. Osanga obukakafu obukyasinze okulaga nti Yesu yaliwo y’ensonga nti enkumi n’enkumi z’aba Kristaayo mu kyasa ekyasooka, omuli n’abayigirizwa ekumi n’ababiri, bakkiriza okuwaayo obulamu bwabwe battibwe kulwa Yesu Kristu. Abantu bafirira ekyo kyebakkiriza okuba ekituufu, wabula teri ayinza kufirira ekyo kyamanyi nti bulimba.


Bukedde Online - Obote ne Amin beewonya kuwoza misango gya masanga ne Zaabu\n‘Amagye ga Tanzania gaayambako mu kulumba...\nMukwaya alese aleeze eηηoma Buganda Bumu...\nKampala yenna yali ku bunkenke, nawulira nti waliwo amagye ge baali bayiye mu Kampala kyokka nga gano gakkiririza mu Obote, amagye agaali gatamukkiririzaamu nga gaggyiddwaamu.\nIdi Amin ne Ssaabataka Mutebi bwe yali akomyewo okulambula ku bantu be mu myaka gya 1970.\nMu kitabo kye ‘Okuvvoola Obwakabaka bwange (The desecration of my Kingdom) Ssekabaka Sir Edward Muteesa II anyumya amagye ga Obote bwe gaalumba Olubiri lwe ne batuusa okumuwaηηangusa.\nOlwaleero anyumya ku ngeri Obote ne Amin bwe baagezaako okwewonya okuwoza emisango gy’okubba amasanga ne Zaabu e DR. Congo.\nOKUVA ku lukuηηaana luno, olwo ne lutandika okuyiting’ana mbu guno gwe mukolo gwe nali ntegese okumuttirako, nti era olukwe nali ndutandikidde na kumulemesa okwogera nti bera teba kuba ‘sipiiki’ eno nali mmumaze nti ye yamutaasa!\nKati ‘sipiiki’ oba etaasa etya omuntu anaatemulwa? Kino kyannema okutegeera.\nOmwezi ogwali guddako nalina okukuza amazaalibwa gange, nali nneetaaga bandi ya miritale olwo ate guno nagwo gwali musango ye nalina kutuukirira ani? Ggwe nange!\nNga February 01, 1966 Obote yagenda ku lugendo e Bukiikakkono, yali waakumalayo ennaku 11. Wabula olugendo luno terwali lwa bwetaavu kiri awo, naye Obote yaluteekawo mu bugenderevu kuba yali amaze okukitegeera nti Daudi Ochieng yali waakuleeta ebiteeso mu Lukiiko nga tayagala kubyanukula oba teyalina byakuddamu kye yava yapanga olugendo lw’ekimpatiira.\nEkiteeso kya Ochieng kyakkirizibwa, yaleeta ebintu bibiri ebyogerwako: Ekimu kyali kyogera ku bakungu ba Gavumenti abaali balina olukwe n’abakungu mu magye okuggyawo Ssemateeka eyaliwo!\nEra mu ddiiru eno waliwo baminisita basatu abafunye omusimbi mu ngeri y’amasanga ne Zaabu okuva e Congo. Kuno kwaliko Obote, kizibwe wa Obote Nekyon ne Felix Onama okwo gattako minisita w’ebyokwerinda, bonna abaali bava ku ludda lwa Bukiikakkono. Ku bonna abaali boogerwako Onama yekka ye yaliwo, kyokka ebyogerwako n’abyegaana.\nEkiteeso ekirala kyali kya kuyimiriza Amin ku mirimu olw’emivuyo gya ssente egyali gimwogerwako. Amin yali mujaasi mukambwe ate yali mukubi wa bikonde. Nali mwetegerezza embeera ze kuba yaliko mu Lubiri. Obote yali yamugaana okunsemberera nga tamaze kufuna lukusa kuva wuwe, naye kino kyali kizibu kubanga nze nali omuduumizi we ow’oku ntikko kale ng’olumu tekyewalika.\nEndowooza ya ssente ku Amin yali eyo abamagye abasinga gye baloota, bw’oba olina ssente zisaasaanye ate ezisigaddewo ziteeke mu bbanka ku akawunti etali mu mannya go, bino ne Amin bye yakolanga era nga kizibu okulaba ku sitaatimenti ya Amin eva mu bbanka n’oba n’okwemulugunya kuba akawunti ye teyabangako nsimbi.\nKati okumulumiriza ku by’okubba ssente ng’olowooza obujulizi ogenda kubwesigamya ku bya akawunti wabanga omala bya mu bulago.\nOmu ku bantu abaali batudde emabega mu lukiiko ate nga muwagizi wa Obote, yalaga nga bwe kitali kya bwenkanya kutandika kwogera ku Obote kyokka nga taliiwo.\nOnama yagamba nti okusinziira ku biriwo bisobozesa bulungi okuwummuza Amin, era yaweebwa oluwummula olutali lugere.\nOchieng yali abeera nange mu nnyumba emu entonotono okuliraana Kampala, ng’eno mu kusooka yali nnyumba ya Gavana. Nawuliriza obutambi n’okusoma ebyava mu nkiiko ez’enjawulo ne mbyekkaanya bulungi olwo ne ntandika okubigatta n’olugambo olwali lutambula wonna, sseewuunya ku bye nawulira, kyokka engeri gye byali byogerwamu munnange nga bisesa!\nOlukiiko lwali lusanyufu n’okuteekawo okubuuliriza, kuba mwalimu abaagala enjawukana okugenda mu maaso ate abamu nga baagala okulaba Obote ng’ali mu katyabaga.\nKano kaali kakodyo nga ssinga wagwawo ekintu kyonna obuyinza buba mu mikono gya Obote, naye nali nkiteebereza buteebereza. Obote teyakomawo mu kiseera we yalina okukomerawo.\nMu kiti kyange nga Pulezidenti, nayogera ne Ssaabalamuzi ku kabi akaali kasemberedde okubalukawo ekiseera kyonna. Mu mbeera eno kye nava njogerako ne Kaminsona wa Bungereza n’ababaka b’amawanga ga Afrika babe bulindaala, ssinga wabaawo obusambatukko batuweereze ku magye gazze embeera mu nteeko, ate kino nakikola kubeebuuzaako oba nga banaakisobola.\nNaye ssaayita magye kuva bweru kujja kuyingira mu Uganda, nalina kirowoozo nti bayinza okujja mu mbeera ennungi ate ne Obote kino yali akikkiriza emyaka ebiri emabega.\nKyandabikiranga awagenda okubaawo okuvuunika gavumenti, kuba nze nali sikkiriza magye kujja mu Uganda. Nasalawo okwebuuza ku kabineeti, naye n’ewabula okuwereeza abakuumi banone Obote akomewo mu Kampala.\nBwe yatuuka e Kampala, mu kuwa obubaka Obote yasimbako olukongoolo nga bwe namuweerezza amagye gamukwate, wabula neewuunya kuba bye yali ayogera yali tabimanyiiko wabula ng’afa googera.\nWabula yawera nga bw’ajja okubaako ky’akola ku kino. Ate yali asoose kutya kudda Kampala ng’alowooza bajja kumutuusaako obulabe. Enkya lindirira ekyaddako.\nBIKYUSIDDWA EDWARD SSERINNYA.


Abakulembeze ba DP bakkaanyizza okukomya okwelumaluma mu lujjudde. - Watchdog Uganda\nOmukulembeze we kibiina kya DP Norbert Mao oluvanyuma lw'olukiiko\nABAKULEMBEZE mu Kibiina ekisinga obukadde mu Ggwanga ekya Democratic Party DP, kyaddaaki bafunye okukkaanya, saako n’okukomya okwelumaluma okubadde kugenda mu maaso wakati waabwe n’omukulembeze we kibiina Norbert Mao.\nBino babituuseeko ku lw’okuna mu lukiiko olwatudde ku woteeri ya Pope Paul mu Kampala nga lwetabyemu abakiise mu Palimenti aba DP saako n’omukulembeze wabwe Norbert Mao.\nOlukiiko luno okutuula kidiridde abakiise mu Palimenti okuvaayo mu lujjudde ne balangira akulira ekibiina Mao okuwabya ekibiina saako n’okukitambuza nga bwayagala awatali kuwabulwa yadde.\nKino nga kye kyavuddeko okubayita ne babaako ekisenge mwe beggalidde, okusobola okwogera ku nsonga ezibadde zivaako obutakkaanya, omutakkiriziddwa bannamawulire.\nWabula oluvanyuma nga bamaze Mao yayogeddeko eri bannamawulire nagamba nti ebimu ku bye bakkanyizaako kwe kulaba nga bakomya okweyogerera ebisongovu, era nagamba nti kituufu babadde balina okukikomya nga bwe bajja okukwata ku nsonga zonna ezibasoomoza nga bali wamu awatali njawukana.\nYanyonyodde nti mu lukiiko luno bannakiiina era bakkanyizza okukola ku nsonga ze lkibiina ezibadde zitagenda bulungi, naddala ez’okulonda okubadde kugenda mu maaso mu kibiina okwetoloola e Ggwanga.\n“Omulimu gwanga omukulu nga omukulembeze kugonjoola nsonga, era zonna ezibadde ziruma banange nzikutteko kisajja kikulu, era ndabye abantu bwe tuabadde tetulima kambugu ate nga baleeta ebirowoozo ebirungi ebijja okututwala mu maaso” Mao bwe yagambye.\nWabula yadde nga ababaka abasinga mu kabondo ka DP mu Palimenti olukiiko luno baalwetabyemu, kyokka era waliwo abatalulinyemu, kyokka Ssentebe waabwe Joseph Sewungu Gonzaga yagambye nti abatabaddewo bonna baakikiriddwa.


Bukedde Online - yiga okukola ennyama ya ffene ogobe obwavu mu 2020\nAb'e Kasensero bakiikidde Gavumenti ensing...\nOmukenkufu Nyanzi ng’alya ennyama gy’akola mu ffene.\nFFENE kibala ekimanyiddwa okuliibwa ng'amulya asokoola miwuula oba okusanga omusokoole n'alya naddala ennaku zino gwe bateeka mu bukonteyina ne batambuza mu ofiisi ne akeedi mu bibuga. Naye obadde okimanyi nti, ffene oyo akuwoomera ate osobola okumugattako omutindo n'omukolamu ennyama eriibwa buli omu ne gwe baalagira okugivaako.\nNkulaba otandise okwefumiitiriza ennyama ya ffene bw'eyinza okufaanana oba okuwooma. Abamu balowooza tekisoboka, era ffene ng'avaamu atya ennyama? Naye beerabira ekintu kimu nti, ky'otosobola kukola tolowooza nti tekisoboka? Ky'ekiseera abantu okuzibuka amaaso.\nFfene alina ebiwuziwuzi ebiringa ebiri mu nnyama y'ente ebya ‘connective tissue' ekitegeeza nti, musobola okuvaamu ennyama ate eriibwa buli muntu, n'abo abalina alaje ku nnyama bagirya kubanga tebaleetera birogologo.\nSsinga ogatta ebiwuziwuzi bino mu butto w'entungo n'ekinzaali n'emitendera emirala nga bwe tunaagimalayo okolamu ennyama. Ate ekirala tebaamu masavu nga gano agali mu nnyama eyaabulijjo noolwekyo eya ffene takuleetera mugejjo ate nga tesobola kukulwaza kalusu oba bulusera ebitera okuva ku nnyama. Tesiba byendanga bwe guli ku nnyama endala olumu ekivaako abamu okulwala alusa ate tekola butwa mu mubiring'ogiridde.\nKino kitegeeza nti, omuntu abadde akola sumbuusa ogendakukola sumbuusa ezirimu ennyama ya ffene, kino kigenda kubeera kipya n'abalala abakola ebintu ebigendamu ennyama mufunye ennyama empya. Wabula n'abantu abamulima ky'ekiseera okumugattako omutindo. Akatale weekali wano mu Uganda n'ebweru kuba Abayindi tebalya nnyama ya nte.\nEnnyama ekoleddwa mu ffene nga bamaze okumupakira.\nEMIGASO GY'ENNYAMA YA FFENE\n1 Eyamba ku balwadde b'amagulu nga baabagoba ku nnyama kubanga eno teriimu asidi ayinza kubakosa.\n2 Ssinga omuntu agirya teyeesiba mu lubuto, waliwo abantu abalya ennyama n'ebasiba mu lubuto, wabula bino ebiwuziwuzi tebibasiba.\n3 Teriimu masavu nga bw'olaba ku nnyama kubanga omuntu bw'alya ennyama emuleetera ama-savu olumu agaleeta obulwadde bw'entunnunsi ekivaako omutima okwesiba.\n4 Erimu vitamiini B6 ayamba obwongo, emisuwa n'obusimu.\nAte omubiri gugikuba mangu n'eterwa mu kyenda.\n5 Abatunda ennyama abamu bamanyi okukozesa eddagala okugoba ensowera ekivaako okuleeta kookolo ate ekitali ku nnyama ya ffene. Jjukira nti, tukuyigiriza n'okugikola buli Lwakubiri.\n6 Ffene avaamu ebintu ebirala, kuba ensigo bw'ozisiika osobola okuzirya ng'enva, avaamu ayisi kuliimu, avaamu omubisi, avaamu siyaagi gwe bateeka ku migaati, avaamu obuwunga oba ehhaano gye bakolamu emigaati.


Bukedde Online - Engege zirumbiddwa akawuka akazikenenya - Minisita\nEngege zirumbiddwa akawuka akazikenenya - Minisita\nBanka ya dfcu ejja n’ettu mu mwoleso gwa...\nAbayizi batadde mu nkola bye baasoma ku ssomero...\nENGEGE mu nnyanja Nalubaale zirumbiddwa obuwuka obuzirwaza ne zikenene okusinziira ku minisita w'obulimi, obulunzi n'obuvubi Vincent Bamulangaki Ssempijja.\nMinisita Ssempijja (ku ddyo) mu lukiiko olwetabyemu abakulembeze n'abavubi.\nAbavubi ku nnyanja Nalubaale mu mawanga okuli Kenya, Tanzania ne Uganda emitima gibeewanise olw'obulwadde buno obulumbye ebyennyanja ekika ky'engege ne zitandika okukonziba n'okukenena.\nMinisita Ssempijja agamba nti, okusinziira ku bwiino gwe baakafunako, ekika ky'obulwadde obulumbye engege bugwa mu kika ekiyitibwa 'virus'. Yategeezezza nti akawuka kano kaviirako engege obutakula bulungi n’obutagejja ne zibeera mu mazzi nga zikenena bukenenyi.\nEmbeera eno etadde ne Uganda ku bunkenke era nga Gavumenti, yagambye nti bateekateeka okutuula mu lukiiko n’amawanga okuli Kenya ne Tanzania balabe bwe bayinza okunogera ekizibu kino eddagala mu bwangu ng’embeera tennasajjuka n’okusaasaana mu nnyanja endala.\nMinisita yasinzidde ku mwalo gw'e Maye mu ggombolola y’e Nairambi mu disitulikiti y’e Buvuma.\nEra Ssempijja yategeezezza nti, Gavumenti esoosootodde enteekateeka Gavumenti mw’egenda okuyita okuyamba abavubi naddala abakkiriza ne bava ku nvuba embi nga bano Gavumenti egenda kubawa ensimbi batandike okulunda ebyennyanja.\nSsempijja agambye nti Uganda eri mu kunoonyereza ku ngeri eno gy’ezze ekola mu nsi okuli Yisirayiri, Hungary ne Philippines gye basinze okugyeyambisa ennyo.\nYasabye n’abavubi okwekolamu ebibiina ng’enteekateeka eno w’enaatuukira ejja kubayamba nnyo ng’eyita mu bibiina.\nAbavubi mu kiseera kye kimu baamusabye abeeko ky’annyonnyola ku nsonga y’abavubi abakaaba olw’okutulugunyizibwa abaserikale ba UPDF ababagoba ku nnyanja olw’envuba embi.\nYe omubaka w'e Buvuma mu Palamenti Robert Migadde Ndugwa yagambye nti ebbanga ddene baludde nga basaba Gavumenti ebeereko ky’ekolera abavubi abeewaddeyo ne bava ku nvuba embi okusinga okubaleka mu bbanga ate nga bwe banaabaleka mu bbanga bagenda kuddayo bavube obwennyanja obuto.\nEddwaliro ly’e Mukono lyakasindika 13 e Mulago abateeberezebwaokuba ne Coronavirus\nPoliisi e Mukono ekedde kulwagana na ba bboodabooda\nOmubaka Kafeero bamukebedde obulwadde bwa Coronavirus\nPoliisi ya Uganda yeesasulizza ku ba ,Mai Mai\nAmagye gagoba abantu 2,000 ku ttaka e Masaka


Bukedde Online - Twakufuna nga kirabo okuva eri Omutonzi\nTWAFUNA ekikangabwa oluvannyuma lw’okutegeezebwa amawulire agaali ag’ennaku nga bwe wali okutukidde mu ddwaaliro ggwe eyali amaze ennaku essatu nga tokyamanyi biri ku nsi.\nOmwaka ogwa 1987 tegwatulekera ssanyu olw'okukufi irwa ggwe eyali omwagalwa w’abangi era kitaffe Batulumayo Ssendagi. Mu bingi bye tukujjukirako; wali muntu eyali ayagaliza abantu ate ow'ekisa era kino kyakufuula ow’enjawulo ku kyalo. Ffe ng’ abaana bo, watwagala era watulaga omukwano ogw’ensusso wabula ate era teweerabiranga kutugolola buli lwe twagezangako okukola ensobi.\nTewayagalanga bintu bya kukuwa wadde okukuyamba, wagezangako okwekolerera ne bwe wabangamu n’obulwadde, weewalirizanga okwekolera n’okwetuusaako bye wayagalanga.\nGgwe watuyigiriza embeera y’ensi bw’etambula era kino kituyambye obutasaanyizibwawo bizibu bitulumba kubanga tuba tubisuubira mu ngeri emu oba endala.\nOmutonzi bwe yakujjulula, mu butuufu twasalwa olw’obuteeyagalirako mu ssente zaffe ng’abaana bo kuba ng’ebiseera ebyo twali tutandiikiriza okuzifuna. Ffe ng’abaana bo tukwenyumirizaamu olw’okutwagala n’okutukuliza mu kkubo eggolokofu, wali mpagi ey’amaanyi gye twesigamangako mu bizibu era twaddukiranga gy’oli olwo n’otubuulira ebigambo ebyazzanga emmeeme zaffe mu nteeko.\nObwagazi bwe walina eri Katonda n’eddiini yo ey’Obukatoliki, waleka ogitusizeemu nga ffe abaana era tujjukira okutukakanga okugenda okusaba buli lwe twesisiggirizanga. Wakolereranga obwegassi mu masekkati ga famire yo ate naffe abaana era tukujjukira okutegekanga emikolo awaka egy’okumanyagana n’okusanyukira awamu ng'abooluganda.\nMu buto bwange, ssijjukira kulaba ku busungu bwa kitange eri omuntu yenna naddala nnyaffe, baalinga bakolagana ate nga bassa kimu. Wali muntu ow’omuwendo gwe tukyasubwa era tetukusuubira kutuva mu birowoozo byaffe olubeerera. Nze muwalawo; Rose Nambalirwa


Bukedde Online - Bannamakolero e Jinja balaajanye olw'emisolo ejibaggyibwako\nBannamakolero e Jinja balaajanye olw'emisolo ejibaggyibwako\nPoliisi ekutte abachina abakozesa obubi ebidduka...\nKato Lubwama akomawo leero mu kkooti\nBannamakolero mu Njeru Town Council nga bannyonnyola akulira ekibiina ky'abannamakolero embeero mwe bakolera\nBannamakolero mu districts okuli Jinja ne Buikwe bawanjagidde Gavumenti okubayamba ku buzibu bye balina ebituuse okubalemesa amakolero n’abamu okudduka mu ggwanga.\nNg’oggyeko okubaggyako emisolo emingi ku bikozesebwa, bano bakaaba ebyamaguzi ebiva ebweru w’eggwanga ebivuganya ebyabwe ssaako emisolo emingi egibaggyibwako mu bitundu ewali amakolero gaabwe.\nBa Yinvesita bino babitegeezezza abakulira ekibiinba ekigatta bannamakolera mu ggwanga ababadde bage nze okulambula bannamakolero engeri gye batambuzaamu emirimu gyabwe mu kibuga kye Jinja\nBwe babadde boogerako n'akulira ekibiina ekigatta bannamakolero Ssebaggala Kigozi, bamuloopedde embeera gye bayitamu okukola emirimu gyabwe omuli emisolo emingi ennyo ssaako n'okuvuganya n'ebintu ebiva ebweri.\nBayinvesita abalina amakolero gaabwe mu Buikwe bagamba nti basulirira kuggalawo bizinensi olw'emisolo egibagerekwbwa ku bizimbe egiyitibwa Property taxoguli wakati w'obukadde 50-58 okwo ssako ogwa trading licence nga babasaba obukadde 30 buli mwaka.\n“Tubadde tusasula obukadde 10 ng’omusolo mu Njeru town council wabula kati batugambye tusasule obukadde 30, tugezezaako okubabuuza engeri gyebagerekamu omusolo guno wabula tebatufuddeeko. Kino kitunyigiriza kubanga ensimbi nyinji nnyo zino” Kashyap Patel akulira ekkolero lya Paramukh steels bwe yategezezza.\nWabula bw’abadde ayanukula okukaaba kw’abantu bano, akulira UMA Ssebaggala Kigozi abagumizza nga bwe bagenda okwogereganya ne Njeru town council okulaba engeri gyebayinza okukendeeza ku misolo egitulugunya ba yinvesita.\nKu nsonga y’ebyamaguzi ebiva ebweru w’egganga ne bivuganya ebyakuno, Ssebaggala agamba nti bakitesaako dda n’omukulembeze w’eggwanga babyongereko emisolo kibifuule bya bbeeyi bw’ogerageranya n’ebyakuno.


Bukedde Online - Amasomero agatannafuna bigezo bya PLE gasattira\nAbagambibwa okuferera ku ssimu gabamyukidde...\n‘Nze ebya laavu nabivaako nneekubira muziki...\nAdded 25th January 2020\nAMASOMERO agamu gakyalwana okuggyayo ebigezo by’abayizi baabwe ebya P7 mu UNEB, ekireese obweraliikirivu mu bazadde olw’abayizi bano okusubwa okufuna ebifo mu S1 mu kusunsula kw’abayizi okwakomekkerezeddwa eggulo.\nAbakulira ebyenjigiriza mu disitulikiti ez’enjawulo n’abalambuzi b’amasomero bazze bavaayo okutuusa eddoboozi ly’abazadde n’abayizi nga bagamba nti mu bitundu ebimu waliyo abakulu b’amasomero abataasasula ssente zonna UNEB z’esaba okuwandiisa abayizi, olwo UNEB n’esigaza ebigezo byabwe.\nEbibuuzo by’abayizi abalala 1,512 UNEB yabikwata nga bw’ebuuliriza ku bubbi bw’ebigezo nga ng’ebimu tebinnateebwa.\nAkulira ebyenjigiriza e Mpigi Deogratius Sekyole yategeezezza Bukedde nti mu kitundu ky’atwala amasomero gaafuna ebyavudde mu bigezo by’abayizi awatali buzibu mpozzi mu ssomero limu erya Uganda Martyrs’ Nkozi, UNEB yabadde ekyabikutte nga bw’ebuuliriza.\nAmasomero ataano (5) go UNEB erabika yagaggyako ku nkola y’okufunira ebigezo ku ssimu, abazadde ne batafuna bubonero bw’abaana kubanga amasomero gaabwe gaali tegannamalayo ssente za UNEB.\nWiiki ewedde nga bafulumya ebivudde mu bigezo, kyategeezebwa ng’ebibuuzo by’abayizi 1,512 bwe byali bakwatiddwa. Ssentebe wa UNEB Polof.\nMary Okwakol yategeeza minisita w’ebyenjigiriza nti omwaka oguwedde tewaali nnyo kukoppa ng’okwogera kino yasinziira ku kuba nti omuwendo gw’ebibuuzo ebyakwatibwa gwali gusse okuva ku 3,000 n’omusobyo ebyakwatibwa eby’omwaka 2018.\nKyokka yategeeza nti, mu masomero agamu waaliyo abasomesa abaagendanga mu bifo we bakolera ebigezo balagirire abayizi.\nOkwakol yannyonnyola nti mu ssomero erimu e Mpigi waliwo omusikawutu wa UNEB eyategeeza nga bwe waliwo essomero eryali limuwadde 5,000/- abaleke balagirire abayizi era yazituusa mu UNEB ng’ekizibiti.\nAkulira ebyenjigiriza e Wakiso Fredrick Kiyingi yategeezezza omusasi wa New Vision nti tayinza kutuula kusirika ng’abazadde bakaaba n’alabula abakulira amasomero abatamalaayo ssente za UNEB nti buno bubeera bubbi kubanga abazadde babeera bazisasudde.\nWaliwo amasomero amalala nga Uganda Martyrs Primary school Mpigi nayo abazadde baabadde bakyasobeddwa ng’essomero terinnaba kuggyayo bigezo by’abayizi ku UNEB.\nAte ku Ssese Bugolo Orthodox Primary School- Nyenga e Njeru mu Buikwe nayo abayizi n’abazadde abamu beeraliikirivu kubanga mu November abayizi omwaka oguwedde waaliyo abayizi be baakwata nga bagamba nti baali babapangisizza okutuulira abalala ebigezo.\nOmulambuzi w’amasomero mu disitulikiti y’e Bushenyi Williams Ahabwe naye yategeezezza Bukedde nti mu disitulikiti ye waliyo amasomero agatannaba kufuna byava mu bigezo. Gano kuliko; Kyamuhunga Central Primary School abaatuuza abayizi 85, Kiboona Primary School abayizi 25 ne Bujanga Primary School, abayizi 5.\nAhabwe yagambye nti bakola ekisoboka okulaba nga bazuula ekituufu era nti batuuse ne mu UNEB ne babategeeza nti banoonyereza okuzuula oba amasomero gano geenyigira mu kukoppa.\nAkulira UNEB Dan Odong yategeezezza mu kiwandiiko kye yafulumizza nti buli ssomero eritannaba kufuna byava mu bigezo baalitegeezezza ensonga lwaki. Yagambye nti abo abateeberezebwa okukoppa, abakulira amasomero n’abayizi bagenda kubayita basisinkane ‘UNEB ku nnaku ez’enjawulo bannyonnyole.\nBe banaazuula nga tebalina buzibu ebigezo bagenda kubibawa kyokka be banaazuula nga baakoppa byakusazibwamu nga beesigama ku nnyingo 4(3) UNEB Act Cap. 137. Era UNEB yalabudde abazadde n’abakulu b’amasomero ku bafere ababasaba ssente nti bagenda kubayambako okuggyayo ebigezo byabwe nti yenna gwe balaba bategeeze poliisi.\nBayungudde abaserikale 1,650 okukuuma ebigezo\nKadaga asabye aba LC okulondoola omutindo gw'ebyenjigiriza mu masomero ga Gav't


Eyatta owa bodaboda akkirizza okutuga aban...\nBaabadde ku kisaawe ky'e Ngoma mu disitulikiti y'e Nakaseke, Pulezidenti gye yakubye olukuhhaana lw'okwebaza abaayo n'abantu ba Buganda bonna olw'okumuwagira mu lutalo olwaleeta Gavumenti ya NRM mu buyinza.\nYagambye nti abantu b'e Nakaseke ne Luweero mu lutalo baamuwa ente 20,000 abalwanyi ze baalya era ng'ajjukira nti omuntu eyasooka okumuwa ente baali bamuyita Bagarukayo eyamuwa ente eziwerera ddala 57.\nOkumanya ng'abantu baamulaze okwagala baamukwasizza n'ente 32 ze baaleetedde ku loole ne bamugamba nti mu lutalo baamuwanga mu nkukutu, kwe kusalawo okumwongera endala nga waliwo kkamera.\nPulezidenti (ataddeko enkoofiira) n'ababaka ba alamenti. Okuva ku kkono ye; Simeo Nsubuga, Margaret Komuhangi, Lillian Nakate, Joseph Kasozi, Sarah Najjuma, Haruna Kasolo, Cissy Namuju, Muyanja Mbabaali, Abraham Byandala, Kumama Nsamba ne Judith Nabakooba.\nSsentebe wa disitulikiti y'e Nakaseke, Ignatius Koomu yasiimye Pulezidenti olwenkulaakulana gyabawadde mu kitundu ng'ebyuma ebikola enguudo n'ebirala.\nYamusabye okubafunira ekyuma ekirongoosa amata n'ekyuma ekikola kaawa ava mu mmwaanyi.\nYamusabye n'okusuumusa obubuga bwe Kapeeka ne Nakaseke bufuulibwe munisipaali kubanga gye yalwanira. Kino Museveni yakiwagidde n'abawa amagezi olukiiko lwa disitulikiti okutuula bakiyise mu bwangu kuba kigwanidde.\nMuseveni yeebazizza ab'e Nakaseke olw'okulonda NRM bulijjo, kyokka n'abanenya olwekwerumaaluma kw'aba NRM ekyabatuusa okusuula obululu mu nsiko bwe baalonda Luttamaguzi Ssemakula ku bubaka bwa palamenti.


Bukedde Online - Owa Korea atutte bagenero\nOmuntu omu afiiridde mu lukung'aana lwa 'Togikwatako'...\nMuninkini wa Kaweesi ayongedde okutabula...\nOkwegezaamu kwa Amerika okugenda mu maaso, kwe kukyasinze okubeera okw’omuggundu nga Pulezidenti Trump yeetegekera okulwana ne North Korea, olutalo abamu ku batunuulizi b’ebyobufuzi n’Ebyokwerinda lwe balabudde nti ye ‘Ssematalo owookusatu’ kubanga lugenda kusaasaanira ssemazinga zonna.\nAbajaasi ba Amerika be baasoose okwegezaamu.\nWAKATI mu kududuma kwa bbomu n’okubwatuka kw’emizinga ne mizayiro za Amerika ne South Korea ezigezesa ebyokulwanyisa byazo mu Korean Peninsula, Pulezidenti wa North Korea Kim Jong-Un asitudde bagenero be n’abalambuza enfo ezigenda okubeera ez’enkizo mu lutalo olubindabinda.\nKim Jong-Un 33, yayolesezza obuvumu ne sitamina olw’engeri gye yasambye ensiko nga bagenero be bamuvaako emabega n’atuuka ne waggulu ku lumu ku nsozi ennene n’asitamako ku katunnumba n’alabika ng’atangaaza omulabe olwo bagenero be ne bamukubira engalo.\nBagenero abaamubadde ku lusegere ye; Ri Pyong Chol, Choe Yong-un, Kim Chaek, Kim Jong-un, Ri Yong-gil, Yun Jong-rin, Kim Kyok-sik, No Kwan-chol, Kim Kyong-hui, Kim Rak-gyom, Kim Ung, Paek Sang-ho, Pak Yong-sik, Hwang Pyong-so, Hyon Chol-hae , Hyon Yong-chol n’abalala.\nKim Jong Un ng’akulembeddemu bagenero be okugenda mu nfo mwe bagenda okusinziira okulwana.\nEnfo Kim Jong-Un gye yalambuzza bagenero eri mu kifo ekiyitibwa Wonsan okumpi n’omwalo ogutunudde mu guyanja Sea of Japan era wano abayambi be we baamuweeredde ebifaananyi ebikwatiddwa ekyuma kya North Korea ekitangaaza mu bwengula n’ebunaayira ekya Satellite eyitibwa Kwangmyongsong- 4 (KMS-4).\nOlupapula lw’amawulire olwa gavumenti oluyitibwa Rodong Sinmun lwategeezezza nti ebifaananyi ebyakwatiddwa Satellite za North Korea byalaze buli kimu ekiri mu kwegezaamu kwa Amerika ne South Korea.\nAmerika ne South Korea zaatandise ku Mmande okwegezaamu okw’amaanyi nga Amerika yasitudde emmeeri 40, ennyonnyi ennwaanyi ezisukka 150, n’emmundu eza buli kika wamu n’ebibinja by’abajaasi abalwanira ku ttaka, ku mazzi ne mu bbanga.\nKim Jong-Un yagambye nti okusinziira ku bifaananyi bya Satellite ebyakubiddwa mu kwegezaamu kwa Amerika ne South Korea, omutima gumuli wamu nti olutalo bwe lubalukawo, North Korea ejja kululinnyako.\nNga bw’atera okukola, Kim Jong-Un yakutte ne mu mbinabina n’amwenya ng’atunudde mu bifaananyi ebyalaze emmeeri za Amerika ez’ebika ebyenjawulo nga ziri wamu n’akontola nti, ate awo Amerika ebeera emwanguyirizza omulimu kubanga mizayiro emu yokka eyitibwa Hwasong-12 ey’ekika kya Inter Continental ballistic Missile (ICBM) emala okuziyitamu zonna ne zikoleera omuliro nga tezinnavaamu wadde omuzinga ogumu!\nKim Jong-Un yategeezezza bagenero be nti mumativu n’enteekateeka zonna ezikoleddwa mu bifo ebyenjawulo by’alambudde era yavudde e Wonsan ng’awadde bagenero be ebiragiro ku bintu bye battaanya bamuwe lipoota mu ssaawa 24.\nGWE OSINGA: Abaserikale ba North Korea nga bawera mu maaso ga Pulezidenti Kim Jong Un.\nEkifo ekya Wonsan, Amerika egamba nti kye kimu, North Korea mw’ekukulidde mizayiro ez’obulabe omuli ne bbomu nnamuzisa eza Nukiriya. Wonsan kitunudde mu Sea of Japan nga North Korea esobola okusinziirawo okukuba bbomu mu Japan ne mu Amerika.\nEbifo ebirala Kim Jong-Un bye yalambudde kuliko; Toejo-dong, Mayangndo, Choho, Changjon Singye , Songwoni nga bino bye bimu ku bifo eby’enkizo North Korea by’eteeseteese okulwaniramu.\nEbimu ku bifo ebyo biri ku nsalo ne South Korea, ebirala ku lubalama lw’oguyanja Sea of Japan ng’eri ku ludda olwa Amerika ne North Korea. Bwe yavudde mu kulambuza bagenero, Kim Jong-Un yazze mu kibuga Pyongyang n’atuuza olukiiko lw’amagye olw’oku ntikko n’akisimbako amannyo nti takyetaaga nteeseganya na Amerika oba ekibiina ky’amawanga amagatte ku nsonga yonna.\nYagambye nti North Korea egenda kwongera ensimbi mu pulojeketi ez’okuyiiya, okuweesa n’okunoonyereza ku byokulwanyisa ebya tekinologiya ne Ssaayansi.\nOwa Korea asse Genero ow'okulusegere


Mujje mu Harvest Money muyige okugoba akawuka...\nYagasseeko nti, kikulu Bannayuganda okutuula ne bakuba ppulaani ku by’okukyusa obuyinza mu ddembe nga bali wamu.\nYategeezezza nti ekya Uganda okubeera ng’esingamu baana bato n’abavubuka, kyongera okussa akazito ku nsi ng’eno kubanga abantu abakulu be basinga obutono ate nga be bali mu buyinza ekitegeeza nti ebisalibwawo bikolebwa bakulu ng’ate abato be bisinga okukwatibwako. Ku ky’okulonda kwa 2021, Deborah yagambye nti kikulu okubeera okw’amazima n’obwenkanya.\nYagasseeko nti buli muntu k’abeere ali mu Gavumenti oba abagiwabula beetaaga okukuuma emirembe.\nKwe kujjukiza abavuganya Gavumenti, eddembe ly’okweyogerera lye basaba, eddembe ly’okukuhhana n’eddembe eddala lyonna lye basaba okunoonya obulungi akalulu bwe baba baliweereddwa kyetaagisa okulikozesa obulungi nga tebatabangudde mirembe egiriwo kubanga nabo bagyetaaga.\nYayiseeyise mu Gavumenti ya Amerika n’ebitongole by’Amerika bye biyambye Uganda mu myaka ena gy’amaze mu ntebe omuli; okusomesa abaana nga babawa ebyetaago naddala aba Pulayimale.\nYagambye nti batadde ssente nnyingi mu kulwanyisa obuwuka okuli aka Ebola ne Siriimu, omusujja gw’ensiri, abakyala abazaala n’ebirala.\nYagasseeko nti Amerika ekoze nnyo okukuuma emirembe mu kitundu ky’Obuvanjuba bwa Afrika ng’eyita mu kuwagira amagye ga Uganda okugenda mu mawanga agataliimu bukulembeze bulungi nga Somalia ne Central African Republic.\nYayogedde ku by’enkulaakulana Amerika by’eyambye Uganda omuli okusomesa ku by’okusima amafuta, okuzimba payipu egenda okugatwala e Tanzania okugalongosa n’ebintu ebirala ne yeeyama okugenda mu maaso nga kino kikolebwa.\nYawadde eky’okulabirako nti oluvannyuma lw’okuggyibwako kwa Idi Amin Dada mu buyinza mu 1979, waaliwo okukyusa ba Pulezidenti bana okwali Polof. Yusuf Lule, Godfrey Binaisa, Paul Muwonga n’okuyingirawo kwa Dr. Milton Obote kyokka nga tekwalimu bya kuyiwa musaayi.\n“Kino kitegeeza nti Bapulezidenti basobola okukyusa nga tewali lutalo mu Uganda.’’ Bwe yagambye n’agattako nti Malac by’ayogera tebiriimu nnyo ggumba.\nKu bigambibwa nti abali mu Gavumenti bakulu ng’ate ba lubatu nga bano be basalirawo abato abasinga obungi mu ggwanga (abaana n’abavubuka), Bantaliza yasoomoozezza Malac annyonnyole oba mu Amerika teri bavubuka.\n‘’Trump (akulembera Amerika) muvubuka?. Ndaba naye mukadde.\nYe tasalirawo bavubuka?’’ Bwe yabuuzizza. Ng’akozesa olugero lw’Ekiganda olugamba nti ‘’eriiso ly’omukulu’’, Bantaliza yagambye nti mu Afrika kyabulijjo abakulu okusalirawo abavubuka n’agamba nti ne mu maka taata asigala asalirawo abaana ne bw’aba akuze.\nYasabye Abazungu okuleka Uganda yeesalirewo nga bw’eyagala. N’agamba nti eby’okusomesa demokulase bye bayimbirira ebimu tebikola kuba amawanga nga Libya gye bagezezzaako okumutwa tegalina kye gafunyeemu.


AUDIO! Bobi Wine munyivu nnyo, abatabukidde abakulembeze ba NUP abalonde mu lwatu, 'mbikooye era saagala kuddamu kubiwulira' - Galaxy FM 100.2AUDIO! Bobi Wine munyivu nnyo, abatabukidde abakulembeze ba NUP abalonde mu lwatu, 'mbikooye era saagala kuddamu kubiwulira' - Galaxy FM 100.2\nAUDIO! Bobi Wine munyivu nnyo, abatabukidde abakulembeze ba NUP abalonde mu lwatu, ‘mbikooye era saagala kuddamu kubiwulira’\nPulezidenti w’ekibiina ki National Unity Platform (NUP) Robert Kyagulanyi Ssentamu (Bobi Wine) alabudde abakulembeze abaalondeddwa, okusoosowaza ensonga z’abalonzi okusinga okudda mu kulwanagana n’okwesunga ebifo.\nKyagulanyi agamba nti newankubadde abakulembeze abalonde, tebannaba kulayira, bangi ku bo bali mu kwesunga kulondebwa ku bukulembeze obw’enjawulo mu offiisi gye bagenda okukikirira omuli Palamenti, City Hall ssaako ne ku disitulikiti.\nBwe yabadde asisinkanyeko abakulembeze mu Gavumenti z’ebitundu abaalondeddwa bannakibiina kya NUP omuli bakansala ba LC 5 ssaako ne meeya ba magombolola, yagambye nti okuteeka ku mwanjo ensonga ezinyigiriza abalonzi, kigenda kuyamba nnyo okuweesa NUP ekitiibwa ssaako naye ng’omuntu.\nKyagulanyi yasinzidde mu makaage Magere mu Tawuni Kanso y’e Kansangati mu disitulikiti y’e Wakiso akawungeezi k’olunnaku Olwokutaano.\nBobi Wine ku bakulembeze\nAte bo bakansala balemeddeko nga bagamba nti Kyagulanyi yawangula obukulembeze bw’eggwanga lino nga 14, Janwali, 2021 era bo tebasuubira kulayira okutuusa nga Kyagulanyi, akwasiddwa obuyiza.


Bukedde Online - Okusula mu nnyumba omutali pulasita kumenya\nOkusula mu nnyumba omutali pulasita kumenya\nLaba akayisanyo akabaddewo mu kibuga ng'ab...\nAdded 31st October 2019\nONNY Mukisa ow’e Garuga olwamala okuggala ennyumba ye n’ayingira nga tannaba kukuba pulasita. Yali akooye landiroodi okumukonkona buli lunaku n’okumulangira obwavu. Wadde yali asula bubi kyokka nga musanyufu ku mutima olw’okusula mu nnyumba gye yeezimbidde ng’awonye n’obunkenke bw’okunoonya ssente za landiroodi eza buli mwezi.\nAbavubuka nga bakuba ennyumba pulasita\nTONNY Mukisa ow'e Garuga olwamala okuggala ennyumba ye n'ayingira nga tannaba kukuba pulasita. Yali akooye landiroodi okumukonkona buli lunaku n'okumulangira obwavu. Wadde yali asula bubi kyokka nga musanyufu ku mutima olw'okusula mu nnyumba gye yeezimbidde ng'awonye n'obunkenke bw'okunoonya ssente za landiroodi eza buli mwezi.\nAgamba nti mu mwaka gumu yali amaze okukung'aanya ssente z'okukuba pulasita kyokka ebbanga lye yamala ng'asula mu nnyumba etaliimu pulasita, agigeraageranya ku ffumbiro omutaggwa mukka.\nMukisa agamba nti buli kiseera ennyumba ebeera erumira. Olaba n'amasuuka ogenda okugayingira nga galimu ettaka era kumpi buli luvannyuma lwa ssaawa bbiri olina okuzuukuka n'ogakunkumulako ettaka. Ye bw'oba olina bbebi, ayinza okulya ettaka n'olowooza nti alya keeki n'ekiddako kulwala.\nMukisa bwalojja ennaku gye yayitamu olw'okusula mu nnyumba omutali pulasita. Jjukira okuzimba ennyumba kye kirooto kya buli muntu naddala ali mu bupangisa kyokka okuzimba ennyumba kubeera nga mwana akula anti buli mutendera gubeerako ebigobererwa.\nKati bw'ositula ennyumba n'ogikomerera n'ogiggala ekiba kiddako kuba kukuba pulasita. Kyokka kino tekikugaana kuyingira nnyumba yo ne weebaka bw'oba ozitoowereddwa.\nEBIKA BYA PULASITA\nlWaliwo pulasita omuwewevu akubwa mu nnyumba munda.\nlPulasita akalabula oba ow'ekipande akubwa wabweru w'ennyumba kyokka ng'omuntu waddembe okukozesa omuwewevu munda n'ebweru.\nEbirala bisange mu Bukedde w'olwomukaaga ku muko gw'Akeezimbira.\nOmusiguze atemye nannyini mukazi n'amutta\nSwiiti wadde onkwatidde mu bwenzi nkufa bitole!\nOmusuubuzi bamukutte ne muk'omusajja n'akudaala


Bukedde Online - Birigwa yeewuunya obukugu Kabaka bwe yakozesa okugya mu mbeera ze yasanga e Uganda\nOkujaguza amazaalibwa ga Kabaka ag'emyaka...\nKABAKA Ronald Muwenda Mutebi II yakomawo mu butongole okuva mu buwahhanguse nga August 15,1986 nga yayitira Busia bwatyo n’ajja okutungirira enteekateeka z’okuzzaawo Obwakabaka bwe obwali bwakamala emyaka 20 nga buggyiddwaawo.\nSsaabasajja ne Pulezidenti Museveni mu kulambula ekkuumiro ly’ebisolo erya Lake Mburo National Park mu 1994. Emabega wa Kabaka ye Wasswa Birigwa ne Rev Dan Kajumba.\nEbbanga eryo Kabaka yali alimaze Bungereza gye yatwalibwa nga muto okusoma.\nEbbanga lye yamala e Bungereza ng’afuuwa Lungereza era nga yeeyisa Kizungu okutuukana n’embeera gye yali abeeramu.\nWabula obwangu bwe yakozesa okukyusa okuva mu mbeera y’Abazungu gye yali akuliddemu ate okudda mu y’e Buganda, bwoleka engeri gye yatendekebwamu okwahhanga obulamu bw’ensi mu mbeera zonna.\nOmulongo Wasswa Birigwa yagambye nti okubeera kwa Kabaka e Nairobi nga tannakomawo butereevu wano mu Uganda kwamuyamba okumuteekateeka okugya mu mbeera ng’akomyewo ku butaka. Birigwa yategeezezza nti:\n“E Nairobi waabeerangawo abantu bangi okuli n’abakulembeze b’ennono okwali Omugabe wa Ankole John Barigye, Owa Tooro Patrick Olimi era abasatu bano wayinzanga okubasanga nga banyumya ku nsonga y’okutebenkeza ensi yaabwe.\nOkutuuka wano, abaweereza be baasooka kunoonya w’ayinza okubeera ne bafuna amaka ga Patrick Kiwanuka omu ku bantu be abaawagira ennyo emirimu gy’Obuganda.\nKino kyawa Ssaabataka ekyanya okwongera okutunga kaweefube w’okuzzaawo Obwakabaka.\nE Bulaaya yasisinkananga abantu kyokka ate okutuuka eno kyayitirira anti kyetaagisanga okwogera nabo okubazzaamu amaanyi n’essuubi.\nYali yeewuunyisa omuntu amaze emyaka emingi e Bungereza gye yagenda nga mwana muto,ng’Olungereza lwe lulimi lw’ayogera okuba nga yali amanyi Oluganda.\nObubaka bwe nga bubeera bumpimpi naye nga bujjudde amakulu.\nBIRIGWA AWA AMAGEZI\nEkimu ku birina okusimbwako essira kati kwe kusaba abantu baffe bonna abali emitala w’amayanja okukomyawo kuno abaana baabwe, bakolere kuno emirimu.\nAbo abatakisobola babeere nga basobola okukomangawo buli kiseera kigere.\nAbamu baagenda mu myaka gya 1950 abalala 1960.\nTulina okuzimbira wamu Obuganda. Mbasaba balabire ku Kabaka.\nMpozzi Mmengo, nga gavumenti yaffe, esobola okufunayo ebifo mw’eteeka emirimu egy’enjawulo egisobola okukolebwa bannaffe abo abava e Bulaaya ne ofiisi esobola okubalambika nga bakomyewo wano kuba bangi balowozaamu eky’okudda kuno nga tebalina we bagenda kutandikira.\nAsobola okubaako abaana b’asomesa asaanye akwatize ku Kabaka mu byenjigiriza kubanga bwe tubeera ab’amaanyi ne Kabaka abeera wa maanyi.\nNoolwekyo abantu baffe basanye okukola n’amaanyi bave mu kulinda okusabiriza, ensigo, endokwa, endu n’emiti okuva mu gavumenti okusimba emmere!


Bukedde Online - Boogedde ebinobya bakazi ba Ssegawa\nBoogedde ebinobya bakazi ba Ssegawa\nPalamenti eyimrizza eby'okuyisa ebbago ly'etteeka...\nABAALI bakazi ba Vincent Ssegawa bamulangidde bw’atalisobola kuwasa mukazi n’amugumiikiriza kubanga alina obuzibu bw’obuteebaka.\nKu ddyo ye Ssegawa n'omugole Mbabazi eyamudduseeko\nAsula agugumuka ogenda okulaba ng’atambudde agenze ate takubuulirayo. Ne bw’oba olina ky’omugamba ekiro ogenda okukubaakuba we yeebase nga taliiwo.\nAte oba oli awo ogenda okulaba nga bukya ng’akomawo olwo n’atandika okwogera bino na biri.\nJamirah Namatovu abeera e Najjeera mu disitulikiti y’e Wakiso ng’ono ye yali mukyala wa Ssegawa gwe yasembayo okuwasa alyoke agende mu banoonya mwe yakung’aanyiza abakazi 50 mwe yalonda Prossy Mbabazi gwe yayawukanye naye nga bamaze ennaku nga 40 zokka yategeezezza Bukedde eggulo nti Ssegawa tagumiikirizika.\nNti teyazaala wa Ssegawa wadde baali bamaze ebbanga kubanga omusajja oyo teyalina budde buzaala olw’okwebaka awaka ekitono.\nAte ng’oggyeeko obutabeera na budde bwa kuzaala, alina n’ebizibu bye yazuula n’asalawo obutamuzaalamu mwana n’amuleka n’afumbirwa awalala.\nNamatovu yafumbirwa Najjeera era yasabye Bukedde aleke kussa kifaananyi kye mu mawulire kubanga bba gw’alina kati teyandiyagadde kumulabisa ng’enjogera y’ennaku zino bweri.\nNti yakoowa Ssegawa olw’okuzaalanga ebbali n’amuleetera abaana ye n’alabirira era nga we baayawukanira baali mukaaga.\nBaali babeera Nansana gye yamuleka olw’okumukoleranga guno na guli naye nga talina ky’amuwa kubanga mukopi; era yamusabanga bazimbe ennyumba n’agaana nga yewuunya ne ssente z’akola gy’azissa.\nNga tebannaawukana, Namatovu agamba nti baakaayana ng’asaba Ssegawa nti oba agaanye bazimbe ennyumba, akkirize okuzimba eya bakadde be abaamukuza naye nakyo kyabayombyanga.\nAgamba nti Ssegawa yasalawo okunoonya omukazi omulala amulumye (Namatovu) naye era ye yakimanya nti ne bw’alibeera afunye talibeera naye kubanga Ssegawa tasoboka mu basajja be yaakalaba mu bulamu.\n“Oyo asaana erinnya lya ‘busajja-bwankuba’ kuba kazibu ak’olugezigezi, akajoozi,” bw’atyo Namatovu bwe yawunzise emboozi y’eyali bba.\nMukyala wa Ssegawa omulala Shamim Nabakooza ow’e Mukono agamba nti Ssegawa yamusuulira n’omwana gwe yamuzaalamu bwe yafuna obusungu ng’amubuuza lwaki alina abakazi abalala ng’ate ye yasalawo okumwekuumira.\nYagambye nti ku lunaku olw’ekivvulu kya Ssegawa ekya Ssappule Muzambulemu, baalwanira e Mukono ku Satellite beach era okuva olwo tebaddamu kukolagana.\nOmulala eyakazibwako erya Maama Ian olw’omwana wa Ssegawa nga naye baayawukana n’afumbirwa e Wakiso, yategeezezza Bukedde nti okufumbirwa Ssegawa weetaaga weesibe bbiri kubanga mujoozi nnyo.\nSsegawa yayawukanye ne Mbabazi gwe yafunira mu lwokaano lw’abakazi 50 be yakung’aanyiza ku wooteeri ya HollyFam e Nansana ng’ayambibwako omuyimbi Annet Nandujja ne bamulonda olw’okuyita obulungi ebigezo.\nWabula bakadde ba Mbabazi baamumuggyeeyo nga baagala Ssegawa asooke alage nti ali siriyaasi ng’amwanjula bamumuwe mu butongole, Ssegawa kye yagambye nti talina ssente wabula n’akawang’amula bwe yagambye nti agenda kulonda mu bawala abagenda okuvuganya mu mpaka z’aboobubina eziwagirwa Minisita Kiwanda eza Miss Curvy Uganda.\nNg’ayawukanye ne Namatovu omwaka oguwedde alyoke afune Mbabazi, Ssegawa yategeeza Bukedde nti abakyala be yayawukana nabo tekuli ayinza kumwogerako bulungi olw’ensaalwa gye baamufunako ng’afunye ekimyula.\nYategeezezza nti ye musajja eyeekolera n’alabirira abaana be ate talina kitambo nga bwe boogera okwagala okumwonoona.\nEra nti Namatovu tewali kalungi k’ayinza ku mwogerako kubanga ayagala kutabangula mugole we Mbabazi\nAba Ssebulime balangidde minisita Nantaba okujaguza olw’okufa kweSsebulime


Bukedde Online - Mukazi wange akyuse!\nMukazi wange akyuse!\nOmusajja okwebaka ng'avudde mu kaboozi kitegeeza kumatira\nTemufuukira basajja migugu\nAdded 19th November 2013\nSsenga, mukazi wange okuva lwe yafuna omulimu omusava akyuse. Eyali akomawo awaka ng’obudde bukyali nange ne nzira nga buli kimu akitegese, kati takyefiirayo. Ebintu by’awaka takyabifaako, buli kimu kyongera kwonooneka, engoye nze nzeegololerera, olumu n’ebintu nze mbyoza. Bw’akomawo awoza akooye n\nSsenga, mukazi wange okuva lwe yafuna omulimu omusava akyuse. Eyali akomawo awaka ng’obudde bukyali nange ne nzira nga buli kimu akitegese, kati takyefiirayo. Ebintu by’awaka takyabifaako, buli kimu kyongera kwonooneka, engoye nze nzeegololerera, olumu n’ebintu nze mbyoza. Bw’akomawo awoza akooye n’emmere takyayagala kugifumba ate yagaana okufuna omukozi nti nja kumuganza. Nkole ntya? Omukazi mmugaane okuddamu okukola kuba ne ssente z’akola siziraba zonna azimalira ku kwezigula.\nMwana wange ng’olabye ennaku. Baana bange abawala simanyi kibalimu. Bangi bwe mufuna emirimu, ng’obuvunaanyizibwa bwammwe ng’abakazi mubwerabira. Eky’okumugaana okukola kiyinza obutamalaawo kizibu kuba ayinza n’okusalawo okunoba.\nOmukazi ono alabika yeetaaga okubuulirirwa. Naye nga kino tonnakituukako, yogerako naye omulage nti enneeyisa ye ekunyiga era nti toli musanyufu.\nKituufu emirimu egimu gikooya naye tekisaana ate kwerabira buvunaanyizibwa bwo. Omusajja okukuyamba ku mirimu gy’awaka tekikuggyaako kubeera nti gwe mukazi. Kale bw’aba ng’akoowa nnyo mu nnaku ez’okukola, ate ku wiikendi lw’atakoze abeera akola ki?\nOmukazi ono yandiba ng’alimu n’olujoogerezo. Bw’oba nga wamufuna mu makubo amatuufu, bw’olaba nga gwe oyogedde naye ne yeerema, funa abakulu babatuuze mu nsonga muzigonjoole.\nOmuyizi amukyaye nâ€™anywa obutwa\nOkwokya amasomero kuzzeemu\nAbasinga obumpi mu Uganda n'ebizibu byabwe


Bukedde Online - Omuwala atuuyanidde mu ofiisi ya LC omulenzi bw'amulumirizza okumubbako ssente ze\nEnsi ekalubye omukazi ow'emyaka 75 akuba b...\nOMUWALA agambibwa okubba ensimbi emitwalo 290,000/= ku muvubuka yakiguddeko omuvubuka bwe yamuguddeko mu Kampala wakati n’amukunguzza mpaka mu wofiisi y’ekyalo.\nPhiona Kyomuhangi, omutuuze w'e Lungujja kyokka ng'olumu yeeyita Rashidah ye yakiguddeko oluvannyuma Shafic Gayi okumulumiriza okumubbira ensimbi ze bwe yamulekera ebisumuluzo by'ewuwe ng'aliko bye yalina okumukolera kyokka n'amubba.\nGayi yategeezezza aba LC ya Owino View, abaabadde bakulembeddwamu ssentebe Farouk Kato Ssekabembe nga bw'aludde nga anoonya omuwala ono nti kyokka essimu ze zonna abadde yaziggyako nga ate ne kumulimo weyali akola nga tebakyakola olw'omuggalo.\nOno yasabye ab'akakiiko bamuyambe omuwala ono amusasule ssente n'ategeeza nti ekyabadde kisinga okumuluma kwekuba nti omuwala ono yabadde agezaako okwebuzabuza nga bw'atalina ky'amanyi ku bya ssente ze.\nMu ku nyonnyola,Gayi,yategeezezza nti yabadde atambula n'agwikiriza Rashidah ku ka Mobile Money n'amanya nti ebibye biwedde.\nWaabaddewo okuwanyisiganya ebisongonu wakati w'ababiri bano nga omuwala alinga agamba nti omulenzi teyali tuuse kwekyo olw'enkolagana gyebalina kyokka nga byonna omulenzi tabiwuliriza nga ayagala kimu ssente ze.\nBano batutte akabanga nga bakaayana wakati mu muwala okwegaana nga bwatali yadde ky'amanyi ku ssente za Gayi,kyokka yavudde ddaaki ne yeegayirira bamukkirize asasuleko emitwalo 180,000/= ng'agamba nti yabadde aliko omulimo gw'afunye mu woteeri nga ajja kusobola kuzisasula mu myezi ebiri.\nBino Gayi teyasoose kubikkiriza nga agamba omuwala yabadde aggye ssente ku Mobile Money kyonna omuwala n'alayira nga bwe yabadde talina yadde ekikumi era n'abalaga mesegi ya Mobile Money nga eraga nga bweyabadde aggyeyo 4000shs zokka.\nAba LC, nga bakulembeddwa Ssentebe wa Owino View,Farouk Ssekabembe Kiberu,baasabye Gayi akkirize okusaba kw'omuwala ono wadde nga yabadde abuzabuza ne babakozesa endagaano ng'omuwala ono akakasa nga bwe yakkirizza okusasula Gayi.\nYe Ssentebe Kato, yasinzidde wano n'alabula abavubuka okukomya omuze gw'okulonderera abawala mu makubo n'ategeeza nti bino bivuddemu ebizibu bingi nnyo ensangi zino era n'alabula n'abaana abawala okubeera abagumiikiriza mu buli mbeera.\nFarouk Kato Ssekabembe\nFarouk Ssekabembe Kiberu\nYe Ssentebe Kato


Bukedde Online - Ababaka abaagobeddwa mu NRM bazzizza omuliro\nEyali Katikkiro wa Kamuswaga talabiseeko k...\nABABAKA ba Palamenti abaagobeddwa mu NRM bazzizza omuliro ne balangira Katikkiro wa Uganda era nga ye Ssaabawandiisi w’ekibiina Amama Mbabazi nti yeetulinkirizza n’alangirira ebifo byabwe nti byereere ng’akimanyidde ddala nti obwo buyinza bwa Sipiika.\nKino kiddiridde akakiiko ka NRM akakwasisa empisa okusemba okugoba ababaka bana; Muhammad Nsereko (Kampala Central), Theodore Ssekikubo (Lwemiyaga), Wilfred Nuwagaba (Ndorwa West) ne Barnabas Tinkasimire (Buyaga West) ate ne kayimiriza okumala emyezi esatu Vincent Mujuni Kyamadidi (Rwampara).\nOlukiiko lwa NRM olw’oku ntikko, olwatudde mu maka g’obwapulezidenti ku Ssande, nga lukubirizibwa Pulezidenti Yoweri Museveni lwawagidde ekyasaliddwawo akakiiko k’empisa.\nSsekikubo ne Nuwagaba baagambye nti beewuunyizza akakiiko ak’oku ntikko aka NRM okubagoba nga kakimanyidde ddala nti ekyabagaana okugenda mu kakiiko akakwasisa empisa lwakuba baalina omusango mu kkooti nga beemulugunya nti ekibiina kyabanyigiriza.\n“Tebaalinze na musango guno kuggwa ne batugoba,” Bwatyo Nuwagaba bwe yeewuunyizza ng’eno Ssekikubo bw’asekerera Mbabazi nti bwe bamutenze okukomaga n’akomagiramu n’ensambya. Abagobe baasuubizza okutuula bonna leero balangirre we bayimiridde mu butongole.\nKyokka Nsereko ye yagambye nti yasanyukidde nnyo okumugoba nti era tafaayo oba yagobeddwa atya wabula ayagala kakiiko ka byakulonda kulangirire olunaku lw’okujjuza ekifo, balabe bwe yeesimbawo ku lulwe, okwegatta ku bibiina ebivuganya, oba okutongoza ekikye ekya Orange Democratic Movement (ODM)- Uganda.\n“Kugenda kuba nga kukuba kalulu ka kikungo abantu basalewo oba bakyali ba NRM oba baagikoowa,” bwatyo Nsereko bwe yagambye.\nMBABAZI ASIMBYE NAKAKONGO\nSsaabawandiisi wa NRM, Amama Mbabazi yatuuzizza olukiiko lwa bannamawulire ku kitebe ekiri ku Plot. No.10 ku Kyaddondo Road n’agamba nti ababaka abagobe baaweebwa omukisa emirundi esatu beewozeeko ne bagaana nti kyokka munnaabwe Kyamadidi, eyagendayo ne yeewozaako, baamudiddemu.\n“Okusinziira ku nnyingo ya 83, eyalondebwa ku kaada y’ekibiina bwe kimugoba n’obubaka aba abufiiriddwa,” bwe yagambye.\nAkulira ebyokulonda mu NRM, Dr. Elijah Mushemeza yagambye nti mwetegefu okutegeka okulonda kw’okusunsulamu.\nAbalala kye bagamba\nSenkaggale wa FDC Maj. Gen. Mugisha Muntu agambye nti “Nnyaniriza abaagobeddwa bakolagane n’oludda lwaffe mu Palamenti okununula eggwanga kyokka ne bwe baddayo mu kalulu, ffe ab’oludda oluvuganya, ebifo byonna tujja kubiwangula.”\nDr. Medard Biteekyerezo (NRM/Mbarara) yagambye nti NRM okufiirwa ababaka abana si kya kusanyukirako wabula kya kunakuwala.\nMunne Fred Badda (NRM/Bujumba) yagambye nti “Ng’abantu bannuma kubanga mikwano gyange, naye ng’ekibiina, tewali kyakubakolera kubanga tulina okuba abakambwe bwe tuba twagala okuzimba ekibiina eky’omuzinzi.”\nGonzaga Sewungu (DP/Kalungu West) yagambye nti NRM bye yakoze tebiriiyo era ababaka abalwanirizi b’eddembe awatali kufa ku kibiina kya byabufuzi, baalwaniririra bannaabwe.\nAte Ali Mambule e Ssembabule ayongerako nti: mu ssaza ly’e Lwemiyaga, abalonzi bakung’aanya kaadi za NRM ziddizibwe Pulezidenti Museveni era we bwazibidde eggulo ng’ezisobye mu 600 zikung’aanyiziddwa.\nKaweefube ono yakuliddwa Kansala Jungu Amooti (NRM/Lwemiyaga) n’abakulermbeze ba NRM abalala nga bagamba nti banyiivu nnyo okugoba omubaka waabwe Ssekikubo.\nTUKYABABALA NG’ABABAKA - PAALAMENTI\nEggulo, Ssaabawandiisi wa NRM yawandiikidde Palamenti ebbaluwa ku kugobwa kw’ababaka bano wabula omwogezi wa Palamenti, Hellen Kaweesa yagambye nti, “Ffe tetusobola kugoba mubaka okuggyako nga kkooti y’eragidde,” n’ayongerako nti ababaka abagobe ba ddembe okukiika ne batuula ku ludda lw’ababaka abatalina bibiina.\nSSEMATEEKA W’EGGWANGA KY’AGAMBA\nEnnyingo 83 eya Ssemateeka egamba nti omubaka anaafiirwanga ekifo kye ng’asaze eddiiro kyeyagalire ne yeegatta ku kibiina ekirala era Ssaabawabuzi w’oludda oluvuganya Medard Ssegona (FDC/Busiro East) agamba nti ekyakoleddwa NRM kimenya Ssemateeka nti era singa abagobeddwa beekubira enduulu mu mbuga z’amateeka, baakusigala mu Palamenti okutuusa ng’ekisanja kyabwe kiweddeko.\nWabula ate Ssaabawolereza wa gavt, Peter Nyombi agamba nti, “Ssemateeka tafaayo oba weegobye wekka oba bakugobye kasita ova mu kibiina ekyakusimbawo mu kulonda, olina okufiirwa ekifo kye walonderwamu.\nMandela azziddwa mu ddwaaliro\nBannakampala tebakyalina nsonyi!\nMunno bwâ€™asiriiza entamu yâ€™abafumbo omukolera ki?\nAbantu 6 babakutte nâ€™ebibbe e Kawaala


Bukedde Online - Ambasada Ssemuddu akubye mukazi we lwa kumukuba mugongo\nAmbasada Ssemuddu akubye mukazi we lwa kumukuba mugongo\nEby'omukazi eyagaba omwana bikyalanda: Gwe...\nMukyala wa Dr. Ssemuddu eyaweereddwa ekitanda mu ddwaaliro e Nsambya ng’alaga ebiwundu bye yafunye. Mu katono waggulu bw’afaanana.\nOMUBAKA wa Uganda e Saudi Arabia, Dr. Yahaya Rashid Ssemuddu atabuse ne mukyala we n’amukuba. Omukyala yatwaliddwa mu ddwaaliro e Nsambya ng’anyiga biwundu ebyamutuusiddwako Dr. Semuddu agamba nti mukazi we ayitirizza okumukuba omugongo!\nBino byabaddewo mu kiro ekyakeesezza ku Lwokutaano, Dr. Ssemuddu bwe yatabuse ne mukazi we Rukaya Abdul Rahma gw’alinamu abaana mukaaga n’amukuba ekyamuviiriddeko okutwalibwa mu ddwaaliro e Nsambya okujjanjabwa.\nRukaya eyasangiddwa mu ddwaaliro e Nsambya gy’ajjanjabirwa yategeezezza nti Dr. Ssemuddu asusse okumutulugunya n’okumukuba bwe baba bafunye obutakkaanya nga kino akikola nga n’abaana balaba. “Kyendiko sikitegeera kuba mu bufumbo bwendimu n’omwami wange Dr. Ssemuddu omusajja ow’ekitiibwa naye asussizza okunkuba olutatadde kati laba ndi ku kitanda nyiga biwundu,’’ Rukaya bwe yategeezezza. Yagambye ku Lwokutaano nti ekyamukubizza kyavudde ku kumukuba mugongo ( okumumma omukwano) nga wano Ssemuddu we yaggye obusungu.\nObwedda Semuddu amufuntula amubuuza kye yeeyita okumukuba omugogo ng’ate yamuwasa kwe kukimussaako nti yandiba ng’aliko abasajja abalala baaganza olwo ye (Semuddu) bw’abaako by’asaba ng’omukazi yeerema! Yategeezezza nti ye talina musajja mulala gw’aganza kuba ye awa obufumbo bwe ekitiibwa kyokka nga Dr. Ssemuddu alowooza nti abaligira mu bufumbo bwe bamazeemu emyaka 23 mw’agamba nti alabiddemu ennaku etegambika.\nYagambye nti embeera y’okumutulugunya yamuleeterako n’okwagala okwetta nga takyasobola na kugenda mu baaluganda lwe ate nga ne muggyawe asussizza okumuvuma n’okumuwemula. “Bbaffe yalemwa okufuga muggya wange, omukazi ampemula buli wanfunirako n’anfuula omuntu atategeera,” Rukaya Hamda bw’annyonyola.\nYannyonnyodde nti abooluganda lwe bwe baatutte ensonga z’okumutulugunya ku poliisi e Kajjansi ate abaseirikale be baatukiddeko ne basooka okubaggalira nga tebaagala kuggulawo musango kyokka oluvannyuma ne baggulawo omusango gw’okumukuba oguli ku fayiro SD 32/13/04/2018.\nYagambye nti ayagala Dr. Ssemuddu atereeze empisa ze okusobola okutereeza amaka gaabwe kuba n’abasajja baamulumiriza okumusigula baazigonjoola nga waliwo ne musangi we, Ali Muhammad eyasibiddwa ng’amuteebereza okumwagala so nga talina ky’amanyi.\nMariam Ahmed muganda wa Rukaya yagambye nti bakooye Dr. Ssemuddu okukuba muganda waabwe era ne bamusaba bw’aba amukooye amuzzeeyo mu bazadde be kuba tebaamumuwa kumutulugunya ekimutuusizza ku kitanda.\nOmwogezi w’ekitongole kya poliisi ekinoonyereza ku buzzi bw’emisango, Vincent Ssekate yagambye nti fayiro y’omusango egenda kuggyibwa ku poliisi e Kajjansi etwalibwe ku kitebe kya poliisi ekinoonyereza ku buzzi bw’emisango e Kibuli ensonga zeetegerezebwe. Yagambye nti Dr. Ssemuddu agenda kuyitibwa okubaako by’abuuzibwa ku byatuuse ku mukazi we oluvannyuma akole sitatimenti.\nWabula Dr. Ssemuddu teyafunise kutangaaza ku nsonga eno. Ssentebe w’ekitundu Ssemuddu mw’abeera ekya Cell ya Kitende B, David Mulugga yategeezezza nti mu ofiisi ye tafunangako kwemulugunya kuva mu bafumbo bano.\nDr. Yahaya Rashid,\nAmbasada Ssemuddu ayogedde ebibatabula ne mukazi we